Μητροπόλεις, Περιφέρειες και Δήμοι | Αποικία Ορεινών Μανιταριών\nΑρχείο κατηγορίας Μητροπόλεις, Περιφέρειες και Δήμοι\nΝαι, αλλά με ποιά Δημοκρατία;\nΔημοσιεύτηκε στην κατηγορία Αδέσποτοι και ανεπίσκοποι,Εκκλήσεις στα όρια της Ζωής,Εκκλησία, Πολιτεία ή και οι δυό;,Ένθετα Τέχνης,Θέα στο δημόσιο χώρο,Καλαβρυτινά και Κερτεζίτικα,Μητροπόλεις, Περιφέρειες και Δήμοι,Νηπτικά Ορθοδόξων μνημεία,Ομοθυμαδόν τα σα εκ των σων,Περνόντας Σώοι από τις Συμπληγάδες Πέτρες...,Πολιτισμός και αγριότητα,Σύγχρονοι ορθόδοξοι,Συλλογικός άνθρωπος,Υπογραφές και διεκδικήσεις, με ετικέτες Γιούλα Γ. Κωνσταντοπούλου,Παναγιώτης Α. Μπούρδαλας,Παναγιώτης Αθ. Τριπολιτσιώτης,Τάκης Σπηλιόπουλος, στις 25 Αυγούστου 2019 από την/τον Το Μανιτάρι του Βουνού.\nΣκέψεις για ένα ριζοσπαστικό, αριστερό, αυτοδιοικητικό προγραμματισμό στον Αγροτικό Τομέα\nΟι σκέψεις που ακολουθούν δεν κατατίθενται με την «σφραγίδα» της εξειδικευμένης γνώσης, ενδεχομένως ούτε καν με την αυθεντικότητα της πρωτοτυπίας. Πρόκειται για πράγματα που συζητούνται εδώ στον τόπο μας, αλλά συχνά αρκετοί από μας καταλήγουν στην ρήση: «Στη Σάμο δεν γίνονται αυτά».\nΠροσπάθησα λοιπόν να μαζέψω όλες αυτές τις σκέψεις και μέσα από τα δικά μου μάτια- τα μάτια ενός αριστερού, αλλά ταυτόχρονα «γέννημα-θρέμα» αυτού του τόπου- να καταθέσω τις σκέψεις μου για την μεγαλύτερη δυνατότητα αυτού του τόπου που είναι η γη του…\nΔημοσιεύτηκε στην κατηγορία Μητροπόλεις, Περιφέρειες και Δήμοι, με ετικέτες Αλέξανδρος Σταθακιός, στις 5 Μαΐου 2014 από την/τον Το Μανιτάρι του Βουνού.\nΚαλλικράτης και μετά;\nΤη στιγμή που γράφεται το άρθρο οι πολίτες προσέρχονται ακόμη, προκειμένου να εκλέξουν τους πρώτους αιρετούς περιφερειάρχες και δημάρχους σε πολλούς σημαντικούς διευρυμένους δήμους της χώρας. Όπως και σε προηγούμενες εκλογικές αναμετρήσεις οι υποτιθέμενοι εκλεκτοί του λαού έσπευσαν να στεγαστούν υπό τις εγγυήτριες της επιτυχίας τους δυνάμεις, τα κόμματα δηλαδή. Συνεπώς ορθά τονίζεται ότι οι εκλογές έχουν σαφώς πολιτική χροιά και όχι αυτοδιοικητική. Η μόνη διαφορά είναι το ότι οι συγγένειες και οι φιλίες διαδραματίζουν κάποιον ρόλο κυρίως κατά τον πρώτο γύρο.\nΑς ανατρέψουμε κατ’ αρχήν τον έρποντα σαθρό μύθο: Ο νόμος που φέρει το όνομα του λαμπρού αρχιτέκτονα της κλασικής Αθήνας στοχεύει στη μείωση των δαπανών στον χώρο της αυτοδιοίκησης. Δεν γνωρίζουμε αν ο Καλλικράτης πέρα από την αμοιβή και τη φήμη του είχε ενδιαφερθεί και για την εξοικονόμηση χρημάτων κατά την ανακατασκευή της Ακροπόλεως των Αθηνών. Γνωρίζουμε όμως ότι για το έργο είχαν δαπανηθεί σημαντικά ποσά (όπως και για το σύγχρονο μουσείο της Ακρόπολης), τα οποία προέρχονταν από τις φόρου υποτελείς “συμμάχους” των Αθηνών ελληνικές πόλεις και ότι ακόμη και ο Περικλής είχε τότε κατηγορηθεί για σπατάλη! Αναμφισβήτητο πάντως είναι ότι με τον προηγούμενο νόμο, τον γνωστό ως Καποδίστρια δεν επετεύχθη ουδεμία οικονομία, αλλά αντιθέτως αυξήθηκαν σημαντικά οι δαπάνες των δήμων, πολλοί από τους οποίους εμφανίζονται σήμερα υπερχρεωμένοι. Ο Καποδίστριας επιχείρησε να θέσει τις βάσεις της τοπικής αυτοδιοίκησης προσφέροντας τη σημαντική προσωπική του περιουσία, αρνούμενος να λάβει μισθό και περνώντας ολόκληρη εβδομάδα με ένα κοτόπουλο. Τί άραγε να συνέδεε τους εμπνευστές του νομοσχεδίου που έφερε το όνομά του με τον πρώτο και τελευταίο κυβερνήτη της χώρας μας; Ας αναμένουμε λοιπόν και νέα διόγκωση των οφειλών, αφού το μόνο που αποκεντρώνει, και μάλιστα μεθοδικά και αποτελεσματικά, η κεντρική εξουσία είναι η διαφθορά. Και αυτό γίνεται μέσω του σφικτού εναγκαλισμού πολιτικής εξουσίας και αυτοδιοίκησης, η οποία δεν είναι αυτοδιοικούμενη.\nΤο άλλο σημαντικό που πρέπει να μας απασχολήσει είναι τα οικονομικά των περιφερειών και των διευρυμένων δήμων. Η περίοδος των παχειών αγελάδων ως απόρροια όχι της αυξημένης παραγωγής αλλά του αυξημένου δανεισμού παρήλθε ανεπιστρεπτί. Οι δανειστές μας κύριοι πλέον της χώρας απαιτούν και, προκειμένου να καταστήσουν αποτελεσματικούς τους εισπρακτκούς μηχανισμούς, επεμβαίνουν ακόμη και στην χάραξη της πολιτικής. Η χώρα έχει ανάγκη από παραγωγή, αλλά οι δείκτες κάθε είδους παραγωγής, από την αγροτική ώς τη βιομηχανική, διαγράφουν πτωτική πορεία. Η Ελλάδα είναι σώμα πληγιασμένο γεμάτο βδέλλες, εγχώριες και ξένες, που απομυζούν το αίμα της. Συνεπώς είναι αφελές να περιμένει η αυτοδιοίκηση τη στήριξη της Πολιτείας. Η Πολιτεία ένα μόνο έχει κατά νουν: Την είσπραξη των οφειλομένων. Τί λοιπόν ευκολότερο από του να καταστούν οι δήμοι και οι Περιφέρειες εισπρακτικοί μηχανισμοί μέσω της αποκέντρωσης της φορολογίας; Και άλλη φορολογία; Ναι, αφού δεν παράγουμε, πώς αλλιώς θα συγκεντρώνονται τα οφειλόμενα; Οι δανειστές γνωρίζουν πολύ καλά πόση είναι η περιουσία του Κράτους, πόση εκείνη των πολιτών του και, κυρίως, πόσο εκτιμάται η περιουσία της γης της ποτισμένης με μαρτύρων και ηρώων αίμα, όπως γνώριζαν πολύ καλά τα όσα υπετίθετο ότι πράτταμε, εμείς οι “δόλιοι” Έλληνες, προκειμένου να τους εξαπατήσουμε, ώστε να εισέλθουμε στη ζώνη των χωρών της οικονομικής ευμάρειας!\nΗ κάθε Περιφέρεια καλείται να δώσει όραμα σε τομείς, στους οποίους χάθηκε το όραμα από την κεντρική πολιτική σκηνή! Ας εξετάσουμε τρεις από τους τομείς αυτούς.\nΣτον τομέα της Παιδείας θα κληθεί να αντιμετωπίσει τις δαπάνες σχολείων διαφόρων βαθμίδων, τα οποία αποτελούν βιομηχανία προσφοράς τίτλων σπουδών χωρίς προοπτική. Στην πρωτοβάθμια εκπαίδευση η κυρίως διαπαιδαγώγηση έχει αναληφθεί από την επιεικώς άθλια τηλεόραση. Ο εθνικός παλμός αντιστοιχεί προς τον σφυγμό του κλινικά νεκρού. Στη δευτεροβάθμια κυριαρχεί ο δαιδαλώδης κόσμος του διαδικτύου, για τους πολλούς, ενώ οι λίγοι αποδίδονται σε έναγχο αγώνα για την εξασφάλιση των προϋποθέσεων προς εισαγωγή σε σχολή εγγυημένης επαγγελματικής σταδιοδρομίας (αν απόμειναν πλέον άλλες πέρα από τις στρατιωτικές!). Ήδη προ καιρού διέρρευσε εισήγηση για συρρίκνωση των ΑΕΙ, τα οποία για φθηνή κομματική προπαγάνδα και πλασματική μείωση της ανεργίας έχουν σπαρεί σε όλη την έκταση της χώρας. Θα επιβιώσουν τελικά όλα αυτά ή η Αυτοδιοίκηση θα επωμισθεί τον άχαρο ρόλο να τα οδηγήσει σε “αυτοκατάργηση”, αντί της Πολιτείας που επανακατατήργησε τη βάση στις εξετάσεις εισαγωγής σε μια απέλπιδα προσπάθεια να τονώσει την επαρχιακή οικονομία μέσα από την αναδιανομή του εισοδήματος των μικρομεσαίων με τη μεταφορά δηλαδή από τις οικογένειες των σπουδαστών στους μισθωτές οικιών ή επιχειρηματίες εστίασης και διασκέδασης; Μήπως πραγματική προσφορά θα αποτελέσει η κατάρριψη του μύθου περί οικογενειακής καταξίωσης σε περίπτωση επιτυχίας εισόδου σε ΑΕΙ, αφού αυτή θα εγγυάται απλώς και μόνο την μετατόπιση κατά μερικά έτη του φάσματος της ανεργίας; Μήπως ούτε αυτό δεν θα προφθάσει να πράξει, αφού η συρρίκνωση του οικογενειακού εισοδήματος θα θέσει τέρμα στην φροντιστηριακή εκπαίδευση των πολλών; Ίσως η Αυτοδιοίκηση να προχωρήσει στη συγχώνευση κάποιων σχολείων, προκειμένου να εξοικονομήσει τους μισθούς ελαχίστων δασκάλων. Ίσως να κλείσει και κάποια νηπιαγωγεία και παιδικούς σταθμούς για λόγους οικονομίας τώρα μάλιστα που τα ασφαλιστικά ταμεία στενάζουν, ώστε να αδυνατούν να καλύπτουν τη δαπάνη φύλαξης των παιδιών σε ιδιωτικά ιδρύματα.\nΤο ΕΣΥ καταρρέει υπό το βάρος των οφειλών, τις οποίες προκάλεσαν η αλόγιστη σπατάλη, καθώς ο έλεγχος, ο οποιοσδήποτε έλεγχος, φυγαδεύτηκε εκτός της χώρας, και τα ασφαλιστικά ταμεία από καιρό αδυνατούν να ανταποκριθούν προς τις υποχρεώσεις τους. Ποιά η προίκα εκ μέρους της Πολιτείας, ώστε να επιτύχουν τον άθλο της εξυγίανσης του ΕΣΥ οι Περιφέρειες; Μήπως τώρα που γίνεται λόγος για τον περιορισμό και του αριθμού των νοσηλευτικών ιδρυμάτων, αναλάβουν πάλι αυτές τον άχαρο ρόλο, προκειμένου να οδηγηθούμε τελικά σε ένα κατά βάση ιδιωτικό σύστημα, στο οποίο θα ισχύει το “όπου φτωχός και η μοίρα του”;\nΗ αγροτική παραγωγή διέρχεται σοβαρή κρίση και οι γεωργοί μας εξωθούνται στο να μετατραπούν σε επιχειρηματίες. Θα γίνουν οι Περιφέρειες οι προαγωγοί των συμφερόντων εκείνων που κόπτονται για την πράσινη ανάπτυξη, προκειμένου οι αγρότες να σπεύσουν να χρεωθούν στις τράπεζες, ώστε να κινηθεί κάπως η βιομηχανία, όση απέμεινε στην ευρωπαϊκή ήπειρο ή η άλλη εκτός αυτής του ευέλικτου κεφαλαίου, το οποίο εκμεταλλεύεται τους εξαχρειωμένους εργάτες σε χώρες με άκρως ελαστική την εργατική νομοθεσία και γλίσχρο ημεροκάματο; Ή μήπως ανακαλύψουν αυτές τα στρατηγικά πλεονεκτήματα για επενδύσεις κεφαλαίων, τα πλεονεκτήματα που από την ένταξή μας στην ΕΟΚ και μετά μετατρέπονται ολοένα και σε μεγαλύτερα μειονεκτήματα στα πλαίσια της λεγόμενης ακόμη ελεύθερης οικονομίας της αγοράς, δηλαδή της οικονομίας της απάτης!\nΟι περιφερειακοί άρχοντες θα θεωρηθούν τελικά επιτυχημένοι αν κάνουν έστω και ένα μόνο: Αν αγαπήσουν την Περιφέρεια κάπως περισσότερο απ’ ότι αγαπούν οι της κεντρικής πολιτικής σκηνής μας τη χώρα!\nΔημοσιεύστηκε στην κατηγορία Μητροπόλεις, Περιφέρειες και Δήμοι στις 15 Νοεμβρίου 2010 από την/τον admin.\nΗ επανάσταση των αμνών…\nΌταν τον περασμένο Απρίλη γινόταν ο καθορισμός των περιφερειών, σε ανοιχτή μου επιστολή προς τους Βουλευτές, είχα, μεταξύ άλλων, γράψει τα εξής:\nΟι Αιτωλοακαρνάνες, όπως και όλοι οι Έλληνες, είμαστε, όπως είναι ευνόητο, θύματα του αμοραλισμού των μεταπολιτευτικών κυβερνήσεων… Πέραν όμως της κοινής, με όλους τους άλλους Έλληνες, αυτής μοίρας, έχουν οι αξιότιμοι πολιτικοί μας φροντίσει να φορτώσουν, πρόσθετα, εμάς τους Αιτωλοακαρνάνες, με δύο ιδιαίτερα οδυνηρούς σταυρούς:\nΟ ένας τους είναι η καταλήστευση των υδάτινων πόρων μας, που προωθείται με το κακούργημα της εκτροπής του Αχελώου.\nΣτο όνομα της, πέρα από κάθε λογική και ηθική και νομική συνείδηση, εκτροπής της δικής τους αντιπεριβαλλοντικής πολιτικής….\nΌταν ο Αχελώος, για μας τους Αιτωλοακαρνάνες, είναι, όχι απλά πηγή ζωής, αλλά η ίδια μας η ζωή! Οι φλέβες μας, που θέλουν να τις κόψουν, για να μας αποτελειώσουν. Αφού το 40% του εδάφους της Αιτωλοακαρνανίας δεν ποτίζεται….\nΜε αποτέλεσμα να θυσιάζονται οι Αιτωλοακαρνάνες στο βωμό της τσιφλικάδικης απληστίας και του πολιτικού αμοραλισμού!…..\nΟ άλλος, εξίσου, επαχθής, για μας, σταυρός είναι η διοικητική συνύπαρξη με το δοβλέτι των Αχαιών.\nΕίναι πασίδηλο ότι ζούμε στον, πολύ επαχθέστερο του θρησκευτικού, καπιταλιστικό Μεσαίωνα.\nΣτο θρησκευτικό μεσαίωνα τα απολυταρχικά και φεουδαρχικά καθεστώτα πωλούσαν ή αγόραζαν ή έδιναν προίκα τους λαούς σαν κοπάδια αλόγων ζώων.\nΣτον καπιταλιστικό μεσαίωνα αντιμετωπιζόμαστε κι εμείς από τους τσιφλικάδες πολιτικούς μας παρόμοια: Για χάρη του ΔΝΤ ή, στη συγκεκριμένη περίπτωση, του αχαϊκού δοβλετιού!…\nΠοιοι και με ποια στρεβλή σκοπιμότητα δεν θέλουν την ανεξαρτητοποίησή μας απ’ την ασύμβατη αυτή συζυγία;\nΑσφαλώς αυτοί, που θέλουν να μας έχουν «του χεριού» τους.\nΏστε να μη μπορούμε να σηκώσουμε κεφάλι. Όπως πολλαπλά, μέχρι τώρα έχει αποδειχθεί…\nΓι’ αυτό ζητούμε (έγραφα τότε) εδώ και τώρα οριστικό διαζύγιο απ’ την τόσο αταίριαστη και ζημιογόνα για την Αιτωλοακαρνανία ετεροβαρή αυτή συζυγία!\nΕπιτέλους βαρεθήκαμε την κατάσταση πολιορκίας απ’ τους τσιφλικάδες της Θεσσαλίας και τους κοτζαμπάσηδες της Αχαΐας, όπως το Μεσολόγγι απ’ τον Κιουταχή και τον Ιμπραήμ.\nΗ έξοδός μας είναι απαραίτητος όρος για την περαιτέρω επιβίωσής μας.\nΔιαφορετικά, κύριοι βουλευτές, η περιβαλλοντική σας πολιτική (περίπτωση Αχελώου) θα είναι για μας Πιτυοκάμπτης.\nΚαι ο Καλλικράτης σας (πείπτωση περιφερειών) θα είναι, για μας, απλά ληστοκράτης»! Αυτά, μεταξύ άλλων, έγραφα τότε…\nΟ, τι συμφέρει και αρέσει στους Θεσσαλούς τσιφλικάδες, αφενός.\nΑφού το κακούργημα της εκτροπής του Αχελώου προωθείται αναφανδόν απ’ τον αρειμάνιο Πελοποννήσιο Υπουργό Υποδομών.\nΚαι ο, τι αρέσει στους κοτζαμπάσηδες της Αχαΐας, εξάλλου. Ιδιαίτερα, μάλιστα, αφού ο ηγεμόνας της χώρας μας τυχαίνει να είναι Αχαιός.\nΘα μπορούσε, στην προκειμένη περίπτωση, να μετριαστεί, κάπως, η καταφανώς σε βάρος της Αιτ/νίας δυσμενής πολιτική τους με την επιλογή ως υποψήφιου περιφερειάρχη του κατά πάντα άξιου Ατωλοακαρνάνα κ. Σώκου.\nΌμως ο αδηφάγος τοπικισμός των Αχαιών κοτζαμπάσηδων υπήρξε και στην περίπτωση αυτή ακατάσχετος.\nΕ, λοιπόν, ακατάσχετη θα πρέπει να είναι και η δική μας αποδοκιμασία.\nΈτσι ώστε να τους δώσουμε να καταλάβουν ότι δεν μπορούν να μας αντιμετωπίζουν σαν κοπάδι…\nΕίναι καιρός πια τα αρνιά, αντί να προσφέρονται για σφαγή, να κάμουν τη δική τους επανάσταση.\nΚι άμποτε όλα τα αρνιά της Ελλάδας να βγουν απ’ τη νάρκη της παθητικότητας και της αδράνειας.\nΚαι να επαναστατήσουν εναντίον των ντόπιων και διεθνών λύκων, που τα κατασπαράζουν….\nΆλλωστε και η Αποκάλυψη μιλάει για το θρίαμβο του Αρνιού απέναντι στον Αντίχριστο…\nπαπα-Ηλίας, 26-10-2010, http://papailiasyfantis.wordpress.com\nΔημοσιεύστηκε στην κατηγορία Μητροπόλεις, Περιφέρειες και Δήμοι στις 26 Οκτωβρίου 2010 από την/τον παπά Ηλίας Υφαντής.\n«Καντονοποίηση» – παράδοση αυτοδιοίκησης\nΚαλλικράτης: «Καντονοποίηση» της Ελλάδας και παράδοση της αυτοδιοίκησης στα πιστοποιημένα κομματικά στελέχη\nΠότε επιτέλους θα μιλήσουμε για την ουσία της αυτοδιοίκησης;\nΠαρ’ όλο που φτάσαμε ως τις εκλογές, οι ουσιώδεις πλευρές του Καλλικράτη δεν έχουν αναδειχθεί. Κρύβονται ακόμη πίσω από τα σλόγκαν της εποχής: η μείωση του κόστους των αιρετών και η αντιμετώπιση της κακοδιαχείρισης…\nΩστόσο, η μεταρρύθμιση που ξεκινά «τακτοποιεί» πολύ πιο σοβαρά ζητήματα: Εντάσσει την αυτοδιοίκηση στους σχεδιασμούς της πολιτικής εξουσίας ώστε η πρώτη να μπορεί να ελεγχθεί ολοκληρωτικά. Κράτος και αυτοδιοίκηση γίνονται ένα για να υπηρετήσουν προαποφασισμένες αλλαγές στο πολιτικό σύστημα, για να γίνει αυτό ανθεκτικό, πιο προβλέψιμο και χειραγωγήσιμο. Ζητούμενο δεν είναι η βελτίωση συνολικά της δημόσιας διοίκησης, αλλά η προσαρμογή της στις προτεραιότητες της εξουσίας.\nΗ επιδίωξη αυτή υλοποιείται με συγκεκριμένα μέτρα: Την ακύρωση του τοπικού, μαζί και την καντονοποίηση της χώρας, με την παράδοση της αυτοδιοίκησης στα πιστοποιημένα κομματικά στελέχη, με διατάξεις που αποκλείουν κάθε μη ελεγχόμενο συνδυασμό, με την υποβάθμιση των δημοτικών συμβουλίων και την εισαγωγή εξωθεσμικών μηχανισμών επίβλεψης στους δήμους. Οφείλουμε δηλαδή να ξαναδούμε την αυτοδιοίκηση από την αρχή! Με διαφάνεια και δημοκρατία, απέναντι σ’ ένα καθεστώς που επιχειρεί, στο όνομα υποτίθεται της διαφάνειας, να εγκαταστήσει πρωτοφανείς μηχανισμούς αδιαφάνειας και ελέγχου στις κοινωνίες.\nΈνταση της κομματοποίησης\nΑυτό που ορίζεται ως νεοφιλελεύθερη στρατηγική περιλαμβάνει την αποδιάρθρωση κρίσιμων κοινωνικών τομέων, τη θραυσματοποίηση της κοινωνίας και τη μετατροπή των πολιτών σε υπηκόους στερημένους από κάθε δυνατότητα συλλογικής οργάνωσης. Σε αυτό συμβάλλει το νομοσχέδιο. Η αυτοδιοίκηση είναι ασταθής παράγοντας για την κεντρική εξουσία και πρέπει να ελεγχθεί. Το κράτος του Καλλικράτη θα γίνει σταδιακά ένα κράτος εξουσιοδοτημένων αντιπροσώπων. Σε πρώτη φάση πρέπει να διαλυθούν όλα τα τοπικά μικροσυμφέροντα και να ανασυσταθούν μέσω κεντρικής διευθέτησης, με άλλα λόγια, απευθείας από το στενό πρωθυ¬¬πουργικό περιβάλλον. Γι’ αυτό συγκροτούνται οι δήμοι-τέρατα. Όσο χάνεται η έννοια του τοπικού, τόσο οι τοπικοί παράγοντες χάνουν την ισχύ τους. Οι νέοι δήμαρχοι εμφυτεύονται και η καταλληλότητά τους δεν αξιολογείται τοπικά, αλλά από τις ηγετικές ομάδες της κυβέρνησης. Ήδη αυτό άρχισε να συμβαίνει. Χώρος για ανεξέλεγκτες υποψηφιότητες και ανοχή σε φαινόμενα ανταρσίας δεν θα υπάρχει. Τα στελέχη της αυτοδιοίκησης θα γίνουν οι άνθρωποι του κόμματος και οι δημοτικές εκλογές θα χάσουν το νόημά τους, αφού, εκ των πραγμάτων, η ψήφος θα διαστραφεί σε κομματική κατεύθυνση ανακόπτοντας κάθε δυνατότητα έκφρασης επιμέρους μηνυμάτων.\nΔήμαρχοι ή βουλευτές;\nΟ επερχόμενος εκλογικός νόμος προβλέπει λίστα και μονοεδρικότητα, πλήρη υποταγή στον αρχηγό. Η ιδιότητα του βουλευτή υποβαθμίζεται. Δήμαρχος και βουλευτής θα εκλέγονται στην ίδια περιφέρεια, θα αλληλοεξαρτώνται σε υποχρεώσεις και ανταγωνισμούς, θα εναλλάσσουν ρόλους. Έτσι, μ’ ένα σμπάρο, δυο τρυγόνια: Οι δήμαρχοι θα ελέγχονται από την κορυφή της πυραμίδας, οι δε βουλευτές θα αποκτήσουν ανταγωνιστές και θα περιοριστούν. Το μεταπολιτευτικό μοντέλο, σύμφωνα με το οποίο τα συμφέροντα εδραιώνονται και επιβάλλονται μέσα από τη σχέση τους με το κράτος, θα συμπεριλάβει τώρα και τα στελέχη της αυτοδιοίκησης. Θα αποτελούν όμως παράρτημα της κεντρικής εξουσίας και θα χάσουν οριστικά την όποια αυτονομία τους.\nΤο σύστημα τοπικής διακυβέρνησης\nΟι δήμοι που προέκυψαν από συνενώσεις είναι πολύ μεγάλοι. Για να συγκροτηθεί κάποιος συνδυασμός θα χρειαστεί δεκάδες υποψηφίων για να καλύψει όλες τις εκλόγιμες θέσεις, που περιλαμβάνουν και τα συμβούλια των τοπικών κοινοτήτων, δηλαδή των προηγούμενων δήμων που συνενώθηκαν. Έτσι, οι όποιες τοπικές πρωτοβουλίες ξεριζώνονται από τον χώρο τους για να αποκλειστούν από την εκπροσώπηση. Πώς θα συντονιστούν διαφορετικές ομάδες πολιτών που συγκροτήθηκαν πάνω στα δικά τους τοπικά προβλήματα; Αλλά δεν είναι μόνον αυτό. Αν κάποιος μη διαπιστευμένος συνδυασμός περάσει την πόρτα του δημοτικού συμβουλίου, θα προσκρούσει στο σύστημα του «πρωινού καφέ», όπου δήμαρχος και αντιδήμαρχοι διαχειρίζονται τις υποθέσεις του δήμου εν λευκώ! Δημιουργείται εκτελεστική επιτροπή που ασκεί όλες τις κύριες αρμοδιότητες. Σ’ αυτό το μοντέλο, ο δήμαρχος και τα πρωταγωνιστικά πρόσωπα του δήμου αυτονομούνται από την παράταξή τους και από τους υπόλοιπους αιρετούς και όλοι μαζί από τον λαό. Κανένας ρόλος για τους δημότες, ούτε συνελεύσεις, ούτε έδαφος για πρωτοβουλίες.\nΕπιπλέον, ιδρύεται Αυτοτελής Υπηρεσία Εποπτείας, υπαγόμενη στον υπουργό Εσωτερικών. Οι δήμαρχοι μετά τις εκλογές θα συναντηθούν με τον διορισμένο Ελεγκτή Νομιμότητας, ο οποίος «μπορεί αυτεπαγγέλτως να ακυρώσει οποιαδήποτε απόφαση των συλλογικών οργάνων τους». (άρθρο 226). Θα μάθουν ότι (άρθρο 231) «όλα τα όργανα έχουν υποχρέωση συμμόρφωσης χωρίς καθυστέρηση προς τις αποφάσεις του». Θα βρουν έτοιμο (άρθρο 262) το Ειδικό Πρόγραμμα Εξυγίανσης των ΟΤΑ στο οποίο, είτε εντάσσονται με αίτημά τους, είτε με απόφαση υπουργού «αν διαπιστωθεί ανάγκη αξιολόγησης των οικονομικών τους στοιχείων». Έτσι, με το πρόσχημα της αντιμετώπισης της διαφθοράς (της οποίας η διαχείριση μετατοπίζεται στα υψηλότερα κλιμάκια), η αυτοδιοίκηση παραδίδεται σε εταιρείες και εξωθεσμικούς παράγοντες.\nΑποκέντρωση χωρίς δημοκρατία, χωρίς τοπική υπόσταση, χωρίς θεσμούς εμπλοκής του πολίτη, δεν υπάρχει. Η κυβέρνηση ονομάζει ψευδεπίγραφα ως αποκέντρωση την αποσυγκέντρωση κάποιων κρατικών αρμοδιοτήτων που το κεντρικό κράτος δεν θέλει άλλο να υποστηρίζει. Το ερώτημα γιατί απέτυχαν οι νομαρχίες που απαλείφθηκαν από τον χάρτη της χώρας για να δημιουργηθούν οι περιφέρειες, δεν έχει απαντηθεί. Ούτε έχει εξηγηθεί με ποιο τρόπο θα βελτιωθούν τα προβλήματα της διοίκησης αν η ενιαία ελληνική γραφειοκρατική δομή μετεγγραφεί αυτούσια σε 13 μικρές «Ελλάδες»-περιφέρειες. Ένα κράτος που αδυνατεί να υλοποιήσει οποιονδήποτε σχεδιασμό που θα περιλάμβανε, εκτός από κάθετες, και οριζόντιες διασυνδέσεις, μεταφέρει τώρα τις προβληματικές δομές του στην εντελώς ανέτοιμη για τέτοιους ρόλους αυτοδιοίκηση.\nΤο ζήτημα των περιφερειών είναι η άλλη όψη της κατάργησης των δήμων. Και οι δυο παρεμβάσεις περιορίζουν το συλλογικό σε κάθε διάσταση που αυτό μπορεί να εκφραστεί, υπέρ μιας άμορφης και ασπόνδυλης μάζας υπηκόων. Από τη μια, στη γειτονιά οι άνθρωποι συναντιούνται, αλληλοεπηρεάζονται, συναποφασίζουν, αντιδρούν με άξονα την κοινή εμπειρία, τον χώρο που τους συνδέει. Από την άλλη, στο «μεγάλο», εκεί που συγκροτείται η πολιτική. Η μεγάλη παρέμβαση του νομοσχεδίου αφορά τη μετατροπή του ενιαίου εθνικού χώρου σε ένα άθροισμα περιφερειών, επακόλουθο της κυρίαρχης στρατηγικής της Ε.Ε.: Αποδυνάμωση των κεντρικών κρατών, παράκαμψή τους μέσω της διαμόρφωσης απευθείας σχέσεων με τις περιφέρειες και έλεγχος των οικονομικών ροών. Οι περιφέρειες γίνονται ο δίαυλος που θα φέρει το ευρωπαϊκό υπερκράτος σε κάθε γειτονιά. Ο περιφερειάρχης είναι ένας μικρός πρωθυπουργός, η χώρα χωρίζεται σε «αυτοδιοίκητα» καντόνια, εξαρτημένα και χειραγωγήσιμα. Όμως χώρα είναι και πολλά άλλα πράγματα. Η συλλογική μνήμη, μια αντίληψη κοινής ταυτότητας, ένας ιστορικά διαμορφωμένος τρόπος ζωής. Χώρα είναι και τα μεγάλα κοινωνικά αιτήματα που δεν γίνεται να διεκδικηθούν κατά τόπους. Έτσι, τοπικισμοί, αποσχιστικές τάσεις και ιδιορρυθμίες τοποθετούνται σε προτεραιότητα, συνθέτοντας ένα μείγμα εκρηκτικό. (Πολλά τα παραδείγματα στην Ευρώπη.) Το νόημα της δημοκρατίας ως διαδικασίας χειραφέτησης διαστρέφεται και καταλήγει σε διαχείριση του τοπικισμού. Οι ανισότητες, παρά τα λεγόμενα, διευρύνονται. Οι αναπτυγμένες περιφέρειες εξακολουθούν να διαθέτουν προνομιακή προσπέλαση στις πηγές πλουτισμού και ο ανταγωνισμός για πόρους μεταφέρεται στο εσωτερικό κάθε χώρας. Όσο για την Ελλάδα, εδώ συντρέχουν και ειδικότεροι παράγοντες στις συνοριακές περιοχές και στο Αιγαίο…\nΈνα αίτημα ζωντανό\nΤο αίτημα για αυτοδιοίκηση, δημοκρατία και συμμετοχή παραμένει επίκαιρο. Η αυτοδιοίκηση υπήρξε μακροχρόνιος θεσμός της νεοελληνικής παράδοσης, πιο λειτουργικός από τις κρατικές μορφές διοίκησης. Ήταν πάντα στο επίκεντρο των διάφορων φάσεων κοινωνικής αναδιοργάνωσης στην Ελλάδα. Αυτό το παρελθόν συνδέεται με τα σημερινά τοπικά κινήματα, όσα διαθέτουν αποθέματα αυθεντικότητας και ριζοσπαστισμού για να ακυρώσουν στην πράξη την κεντρική λογική του Καλλικράτη. Ένα νέο πεδίο αντιπαράθεσης έχει τεθεί, σε πείσμα των τοπικιστών, των δήθεν εκσυγχρονιστικών λογικών και όλων των ψευδεπίγραφων λύσεων μιας ανάπτυξης που θέλει τους πολίτες απαθείς, να παρακολουθούν να βιάζεται ο κόσμος τους.\n* Δημοτικός Σύμβουλος, υποψήφιος δήμαρχος Βριλησσίων με την παράταξη “Δράση για μια άλλη πόλη”.\nΠΗΓΗ: Μηνιαία εφημερίδα «Ρήξη», φύλλο 67, 2-10-2010, http://www.ardin.gr/node/3747\nΔημοσιεύστηκε στην κατηγορία Μητροπόλεις, Περιφέρειες και Δήμοι στις 21 Οκτωβρίου 2010 από την/τον Το Μανιτάρι του Βουνού.\nΓια τις περιφερειακές εκλογές Ι\nΣυνέντευξη του Βένιου Αγγελόπουλου*\n– Τι κρίνεται από αυτές τις περιφερειακές εκλογές;\nΣε πρώτη προσέγγιση κρίνεται η αξιοπιστία αυτής της κυβέρνησης. Είναι σαφές ότι ούτε καν οι κυβερνητικοί υποψήφιοι δεν τολμούν να υπερασπιστούν το Μνημόνιο και την κυβερνητική πολιτική. Βεβαίως αυτό δεν αρκεί. Σε μια δεύτερη φάση κρίνεται αν υπάρχουν τρόποι να αντισταθούμε στην εφαρμογή αυτής της πολιτικής. Πιστεύω ότι υπάρχουν: η «Ελεύθερη Αττική» θέλει να δείξει ότι η αντίσταση είναι εφικτή.\n– Ποιος είναι ο στόχος της υποψηφιότητάς σας ως Αντιπεριφερειάρχης.\nΞέρετε, αν αποφάσισα να συμμετάσχω στο ψηφοδέλτιο «Ελεύθερη Αττική» δεν είναι γιατί πιστεύω ότι οι εκλογές από μόνες τους μπορούν να αλλάξουν το οτιδήποτε. Το πολύ-πολύ να είναι ένα τεράστιο γκάλοπ. Για να είναι κάτι παραπάνω χρειάζεται οι άνθρωποι που έχουν κάποιες ιδέες για το τι πρέπει να γίνει να επωφεληθούν από την προεκλογική εκστρατεία ώστε να πείσουν τους πολίτες που δεν βλέπουν ελπίδα και που υποφέρουν. Αν η δικιά μου συμμετοχή βοηθήσει κάποιους ανθρώπους να πιστέψουν ότι υπάρχει και άλλος δρόμος και ότι το Μνημόνιο δεν είναι μονόδρομος, όπως το διακηρύσσουν σε όλους τους τόνους, θα θεωρώ ότι κάτι έχω κάνει και εγώ.\n-Αν σε μία από τις περιοδείες που κάνετε, ένας από τους ψηφοφόρους ζητούσε να του περιγράψετε τι κίνηση είναι το Μέτωπο Αλληλεγγύης και Ανατροπής και συγκεκριμένα η «Ελεύθερη Αττική» τι θα του λέγατε;\nΤο ψηφοδέλτιο της «Ελεύθερης Αττικής» θέλει να παλέψει ενάντια στην κυβερνητική πολιτική και το Μνημόνιο, όχι απλώς να καταγγείλει. Για να γίνει αυτό, θα πρέπει να δούμε τις δυνατότητες που δίνει η Περιφέρεια. Κατά πόσον η Περιφέρεια έχει δυνατότητες παρέμβασης από το νόμο, αλλά επίσης τι απαιτήσεις εμείς έχουμε, ανεξάρτητα από τις προβλέψεις του νόμου. Το κύριο χαρακτηριστικό πιστεύω είναι η άσκηση κοινωνικής πολιτικής, την οποία έχει εγκαταλείψει το κράτος, εν ονόματι του ανταγωνισμού και του «ο καθένας μόνος του». Ο καθένας μόνος του είναι ανίσχυρος, άρα η περιφέρεια οφείλει να φτιάξει θέσεις εργασίας, να χτυπήσει την ανεργία, ένα από τα βασικότερα προβλήματα της ελληνικής κοινωνίας. Αν εκλεγούμε εμείς θα το επιχειρήσουμε, αν εκλεγούν άλλοι θα το απαιτήσουμε.\nΗ περιφέρεια οφείλει να ασχοληθεί με θέματα υγείας, φτιάχνοντας λαϊκά ιατρεία. Τέτοια πράγματα έχουν γίνει σε κάποιες πόλεις της Ελλάδας, όπως στην Κρήτη. Αυτό μπορεί να γενικευθεί σε ευρύτερη κλίμακα. Να γίνουν έργα, με διαφάνεια και όχι με απευθείας αναθέσεις. Γιατί ξέρουμε πολύ καλά ότι τα έργα τα οποία γίνονται, αποτελούν μία από τις μεγαλύτερες πηγές διασπάθισης του δημόσιου χρήματος και συγκροτούν το χρέος.\nΣυζητάμε επίσης που θα βρούμε τα χρήματα. Κάποιοι πόροι προβλέπονται από τον νόμο. Η Περιφέρεια μπορεί επίσης να βάλει τέλη. Τα τέλη που θα βάλει η Περιφέρεια πρέπει να είναι προς αυτούς οι οποίοι δημιούργησαν και τροφοδοτούν το χρέος, προς αυτούς οι οποίοι έχουν υπερκέρδη, προς το κινούμενο χρήμα. Και το κινούμενο χρήμα αυτή τη στιγμή είναι οι τράπεζες και το χρηματιστήριο. Στην Ουγγαρία π.χ. γίνονται παρόμοια πράγματα. Εάν η τράπεζα χρεώνει ένα ευρώ την προμήθεια το μισό ευρώ να πάει στο κράτος και την Περιφέρεια αντίστοιχα. Εάν χρεώνει δύο ευρώ το ενάμιση να πάει στο κράτος. Πρέπει να εφαρμοστεί μία προοδευτική φορολογία η οποία να μην επιτρέπει τα υπερκέρδη. Να επιβληθεί διαφάνεια, η οποία να εμποδίζει τη διασπάθιση του δημόσιου χρήματος. Η Περιφέρεια μπορεί να αποφασίσει πώς, σε ποιους και με ποιους τρόπους θα βάλει τέλη επιτηδεύματος. Θα μπορούσε, επίσης, να φτιάξει ένα ταμείο βοήθειας των μικρών επιχειρήσεων, που είναι καταχρεωμένες, στα πρόθυρα της πτώχευσης και να το συμψηφίσει με τα τραπεζικά τέλη. Είναι θέμα πολιτικής βούλησης και από εκεί και πέρα θα εξαρτηθεί από την έκβαση των εκλογών. Επίσης, στο χώρο που ζούμε να έχουμε μια ανθρώπινη ζωή, που σημαίνει περιβάλλον, πράσινο. Το Ελληνικό δεν θα πρέπει να γίνει τσιμέντο. Η Περιφέρεια, σε συνεργασία με τους δήμους, πρέπει να ασχοληθεί συστηματικά ώστε να υπάρξει μια άμυνα ενάντια στην τσιμεντοποίηση της Αθήνας.\nΌλα αυτά είναι πολύ ωραίες ιδέες, αλλά είναι ενδεικτικά. Δεν κατέχουμε την απόλυτη αλήθεια των αναγκών των κατοίκων της Αττικής και γενικότερα της Ελλάδας. Οι ίδιοι οι κάτοικοι θα πρέπει να τις πουν, να τολμήσουν να μιλήσουν και μαζί να βρούμε τις λύσεις. Οι λύσεις από τα πάνω μας έχουν τελειώσει: Οι λύσεις από τα πάνω, για το καλό μας δήθεν, «τα ψεύτικα τα λόγια τα μεγάλα», είναι η τεχνοκρατική αντιμετώπιση, για την οποία οι αριθμοί ευημερούν όταν οι άνθρωποι υποφέρουν. Δεν είναι τυχαίο ότι τώρα προεκλογικά ακούμε να λένε «καλά πάμε», ενώ βλέπουμε ξεκάθαρα ότι δεν πάμε καλά.\nΕμείς δεν είμαστε απλώς ενάντια στο μνημόνιο: Είμαστε ενάντια στους παράγοντες που οδηγούν σε μνημόνια, και σ’ αυτό, και στα επόμενα και μεθεπόμενα μνημόνια. Δεν θέλουμε να πληρώσουν το χρέος -όσο περνάει από το χέρι μας- αυτοί οι οποίοι δεν τα φάγανε. Διότι δεν τα φάγαμε όλοι μαζί. Και για να γίνει αυτό, θα χρειαστεί να συγκρουστούμε με κάποια συμφέροντα, διότι αν δεν συγκρουστούμε δε θα υπάρξει λύση.\n-Όλοι σήμερα δηλώνουν αντιμνημονιακοί. Είναι έτσι; Τι σημαίνει σήμερα να είναι κάποιος αντιμνημονιακός;\nΧωρίς να θέλω να σχολιάσω κανένα από τα άλλα ψηφοδέλτια, εφόσον όλοι δηλώνουν αντιμνημονιακοί, αυτό που θα κάνει τη διαφορά, είναι ποιοι θέλουν να χρησιμοποιήσουν την Περιφέρεια και τις δυνατότητες που έχει ως ανάχωμα, ως χαράκωμα αντίστασης ενάντια σε αυτά που προβλέπει το μνημόνιο, και ποιοι θα περιοριστούν σε μία φραστική καταδίκη του μνημονίου. Ποιοι θα σταθούν αλληλέγγυοι σε όσους αγωνίζονται ενάντια στην ακρίβεια και την ανεργία και ποιοι θα αναστενάξουν «γιατί δε γίνεται αλλιώς». Ο κόσμος θα κρίνει.\n-Ένα καλό αποτέλεσμα στις περιφερειακές εκλογές τι δρόμους μπορεί να ανοίξει για το Μέτωπο Αλληλεγγύης και Ανατροπής και την Αριστερά γενικότερα;\nΑυτό που θεωρώ καλό αποτέλεσμα δεν είναι το οποιοδήποτε αριθμητικό αποτέλεσμα. Καλό αποτέλεσμα θα υπάρχει για μένα, αν οι υπάρχοντες πολιτικοί σχηματισμοί- κυρίως οι σχηματισμοί της Αριστεράς- ξεπεραστούν από τη συμμετοχή του κόσμου και αναγκαστούν έτσι να μετασχηματιστούν σε μία δύναμη πραγματικά ανατροπής κα αλληλεγγύης. Αυτή τη στιγμή αυτό είναι μια ευχή. Ωστόσο, επειδή ακριβώς δεχόμαστε μια ολομέτωπη επίθεση όχι μόνο στα χρήματά μας αλλά και στον τρόπο διαχείρισης της εξουσίας -στο ποιος αποφασίζει και το πώς οι λίγοι πάντα αποφασίζουν για τους πολλούς-, πιστεύω ότι υπάρχει η δυνατότητα αυτής της υπέρβασης, ώστε να γεννηθεί κάτι καινούργιο μέσα στην Αριστερά και μέσα στον τόπο. Γιατί η Αριστερά και οι οργανώσεις της δεν είναι αυτοσκοπός. Είναι εργαλείο. Εργαλείο για μια κοινωνία πιο ελεύθερη, πιο δίκαιη, λιγότερο καταναγκαστική, μια κοινωνία αλληλεγγύης, αλληλοσεβασμού και δημιουργίας.\n* Αποτελεί προδημοσίευση για το «Δρόμο» του Σαββάτου 16-10-2010\nΠΗΓΗ: Οκτωβρίου 14, 2010, από venios, http://venios.wordpress.com/2010/10/14/%cf%83%cf%85%ce%bd%ce%ad%ce%bd%cf%84%ce%b5%cf%85%ce%be%ce%b7-%cf%83%cf%84%ce%bf-%ce%b4%cf%81%cf%8c%ce%bc%ce%bf-%cf%84%ce%b7%cf%82-%ce%b1%cf%81%ce%b9%cf%83%cf%84%ce%b5%cf%81%ce%ac%cf%82-16102010/\nΔημοσιεύστηκε στην κατηγορία Μητροπόλεις, Περιφέρειες και Δήμοι στις 15 Οκτωβρίου 2010 από την/τον Το Μανιτάρι του Βουνού.\nΣXEΔIO «KAΛΛIKPATHΣ»: Η μεγάλη απειλή για το δημόσιο σχολείο, το γονιό και τον εκπαιδευτικό\nΗ Κυβέρνηση, με το όνομα του Kαλλικράτη,\nενός από τους αρχιτέκτονες του Παρθενώνα,\nθέλησε να εξωραΐσει, εκτός των άλλων επικοινωνιακών τρικ,\nτη νέα «αρχιτεκτονική» στη δομή της Tοπικής Aυτοδιοίκησης (T.A.).\nΣ' αυτή την επιχείρηση εξαπάτησης του λαού και διαστροφής της πραγματικότητας, δεν έλειψαν οι λόγοι για «μεγάλες τομές και αλλαγές, ώστε να εξυπηρετείται ο πολίτης», «να μπορεί να συμμετέχει δημοκρατικά», για «οικοδόμηση ενός πολιτικού συστήματος και ενός κράτους στην υπηρεσία του πολίτη», για «αποκέντρωση» και «ριζικές αλλαγές» ή ότι «γνώμονας είναι ο πολίτης και η εξυπηρέτηση των αναγκών του», επιχειρηματολογία που στηρίζεται, εν πολλοίς, στη λαϊκή δυσαρέσκεια για τη λειτουργία του κεντρικού κράτους.\n«Tο σχέδιο "Kαλλικράτης" είναι μια αναγκαία τομή για τη δημοσιονομική ανάπτυξη της χώρας… και αποτελεί αναπόσπαστο μέρος του Προγράμματος Σταθερότητας, Aνάπτυξης και Aνασυγκρότησης»,\nΠροκύπτει λοιπόν σαφώς ότι η νέα «αρχιτεκτονική» στη δομή της T.A., έχει να κάνει πρώτα και κύρια με την απαλλαγή της πολιτείας από τις ευθύνες της απέναντι στους πολίτες, με τη μετακύλιση του κόστους κοινωνικών και άλλων υπηρεσιών στην T.A. και μέσω αυτής στις πλάτες των πολιτών, είτε μέσα από παλιές και νέες μορφές φορολογίας είτε μέσα από εισβολή του κεφαλαίου και σ' αυτούς τους τομείς και την πλήρη εμπορευματοποίησή τους.\nTο σύγχρονο καπιταλιστικό κράτος, μέσα από τη μεγαλύτερη συγκέντρωση πληθυσμού στους νέους Δήμους και στις Περιφέρειες, θέλει να δημιουργήσει οικονομίες κλίμακας και προϋποθέσεις για νέες κερδοφόρες επενδυτικές διεισδύσεις και ευκαιρίες του μεγάλου κεφαλαίου σε όλους τους τομείς -και σ' αυτούς των κοινωνικών υπηρεσιών- χωρίς τις χρονοβόρες και γραφειοκρατικές διαδικασίες πολλές φορές των μικρών OTA (Δήμων, Kοινοτήτων κ.λπ.).\nΟυσιαστικά με τη λεγόμενη «αποκέντρωση», τον «προσανατολισμό στην τοπική ιστορία και οικονομία», τις «διαφοροποιημένες κοινωνικές ανάγκες» και τη «λειτουργική και οικονομική αυτοδυναμία», σ' εφαρμογή και των Oδηγιών της EE και των διεθνών ιμπεριαλιστικών οργανισμών (ΟΟΣΑ κλπ) θέλουν να διασπάσουν τον ενιαίο χαρακτήρα σημαντικών κοινωνικών τομέων, όπως Yγεία, Πρόνοια και Παιδεία, και να διευκολύνουν έτσι το πέρασμά τους στα χέρια των επιχειρηματιών, με τα εργαλεία και των ΣΔIT.\nTο Πρόγραμμα Σταθερότητας και Aνάπτυξης απαιτεί μείωση των δημοσιονομικών δαπανών. Γι' αυτό η κρατική στρόφιγγα, θα κλείσει ασφυκτικά. Eίναι ξεκάθαρο, ότι μιλάμε για νέα φορολογικά βάρη.\nΤο σχολικό συμβούλιο επιλέγει βοηθητικό διδακτικό και διοικητικό προσωπικό. Χρηματοδοτεί τη σχολική ζωή με εξασφάλιση και πρόσθετων πόρωv».\n– να καθορίζει τις εκπαιδευτικές ανάγκες της περιοχής, τους πόρους για την κάλυψη των μισθών του διδακτικού και υπαλληλικού προσωπικού, την συντήρηση των κτιρίων, την παροχή συμβουλών και ενδο-υπηρεσιακής κατάρτισης.\n– να εξασφαλίζει κατάλληλη εκπαίδευση στα παιδιά με ειδικές ανάγκες.\n– να δημιουργήσει δεσμούς μεταξύ της εκπαίδευσης και των υπηρεσιών υγείας και κοινωνικής πρόνοιας.\n– να φροντίσει για την αξιολόγηση των σχολείων από τους ίδιους».\nΜακροπρόθεσμα το αποτελέσματα θα είναι ο μαρασμός και το κλείσιμο πολλών σχολείων, κυρίως των αγροτικών περιοχών, αφού οι κοινότητες και οι μικρότεροι δήμοι δε θα μπορούν ν' ανταπεξέλθουν στα έξοδα λειτουργίας τους, την ώρα που οι ποικιλώνυμοι «τοπικοί παράγοντες» θα ενδιαφέρονται για τη βιτρίνα τους, τα «καλά» σχολεία της περιοχής. Ανάλογα προβλήματα θ' αντιμετωπίσουν και πολλά σχολεία των αστικών κέντρων, ιδιαίτερα των υποβαθμισμένων περιοχών, που θα εξελιχθούν σε σχολεία αλλοδαπών, μεταναστών και φτωχών Ελλήνων, κατά τα πρότυπα των ΗΠΑ, της μητρόπολης του καπιταλισμού. Στον ανελέητο ανταγωνισμό που θα ξεσπάσει μεταξύ των σχολείων, οι μαθητές, με πρόσχημα το δικαίωμα επιλογής του σχολείου που θα φοιτήσουν, αντιμετωπίζονται ως πελάτες και παραγόμενα εμπορεύματα αφού θα προετοιμάζονται έτσι ώστε να κυκλοφορήσουν στην αγορά με καλύτερους όρους.\n Μια ματιά στη διεθνή εκπαιδευτική εμπειρία είναι αποκαλυπτική. Όπου έχει εφαρμοστεί η αποκέντρωση, έχει ολέθριες συνέπειες στο χαρακτήρα του σχολείου, στην υποβάθμιση του μορφωτικού επιπέδου των παιδιών και του ρόλου των εκπαιδευτικών! Δείτε το διαφωτιστικό άρθρο του FRANCK POUPEAU Γαλλία: η παιδεία ιδιωτικοποιείται! στη LE-MONDE – 19/10/2003και εδώhttp://sys.glotta.ntua.gr/Dialogos/Politics/2003-10-19_monde-diplom.htm\nΔημοσιεύστηκε στην κατηγορία Μητροπόλεις, Περιφέρειες και Δήμοι στις 17 Μαΐου 2010 από την/τον admin.


Συνδεδεμένες στο ίντερνετ 39 δισ. συσκευές έως το 2025 - Ypodomes.com\nΤην ύπαρξη ενός πλήρως συνδεδεμένου σύμπαντος επιβεβαιώνουν τα στοιχεία για τις συσκευές που βρίσκονται online παγκοσμίως. Σύμφωνα με τα διαθέσιμα στοιχεία, στα τέλη του 2018, 22 δισ. συσκευές, σε διεθνές επίπεδο, ήταν συνδεδεμένες στο Διαδίκτυο, δημιουργώντας -αυτό που ονομάζεται- οικοσύστημα του Internet of Things (ΙοΤ).\nΟι προβλέψεις της Strategy Analytics ανεβάζουν τον αριθμό των συνδεδεμένων στο Διαδίκτυο συσκευών στα 38,6 δισ. μέχρι το 2025 και στα 50 δισ. μέχρι το 2030. Πάντως, η έκθεση της Strategy Analytics καταλήγει στο συμπέρασμα ότι η ευκαιρία για την παραγωγή εσόδων από το οικοσύστημα του Internet of Things παραμένει αβέβαιη, ιδίως για τους παρόχους των σχετικών υπηρεσιών.\nΥπό αυτό το σκεπτικό, οι εταιρείες που επιθυμούν να επωφεληθούν από το Internet of Things, θα πρέπει -σύμφωνα με τους αναλυτές- να χαράξουν μια πολύ προσεκτική στρατηγική αν θέλουν να κεφαλαιοποιήσουν τη δυναμική του συνδεδεμένου μας κόσμου. “Οι πάροχοι υπηρεσιών ΙοΤ μπορεί να βλέπουν την τεράστια δυναμική της συγκεκριμένης αγοράς και να υποθέτουν ότι τα έσοδα θα ρέουν αυτόματα.\nΩστόσο, μένει να δούμε στην πράξη ποιες εφαρμογές και υπηρεσίες θα οδηγήσουν στην αύξηση των εσόδων και σε ποιον βαθμό. Επιπλέον, χρειάζεται περισσότερη έρευνα για να κατανοήσουμε πώς θα εξελιχθεί αυτό το οικοσύστημα για να καλύψει τις ανάγκες των καταναλωτών του αύριο» αναφέρουν οι αναλυτές της Strategy Analytics στο report “Global Connected and IoT Device Forecast”.\nΑπό τα ίδια στοιχεία προκύπτει ότι το εταιρικό IoT παραμένει ο βασικός τροφοδότης της παγκόσμιας αγοράς του Internet of Things. Για την ακρίβεια οι συνδεδεμένες στο Διαδίκτυο συσκευές για επαγγελματική χρήση αντιπροσωπεύουν περισσότερο από το ήμισυ της παγκόσμιας αγοράς ΙοΤ, με το Mobile/Computing να ξεπερνά σχεδόν το ένα τέταρτο του συνόλου.\nΩστόσο, η έκθεση προβλέπει ότι ο ταχύτερα αναπτυσσόμενος τομέας, κατά τα επόμενα χρόνια, θα είναι οι συνδεδεμένες οικιακές συσκευές, λόγω της περαιτέρω ταχείας υιοθέτησης των λεγόμενων “έξυπνων” σπιτιών, ιδιαίτερα σε περιοχές που δεν έχουν ακόμη μπει στη λογική του smart home.\nΣε ορισμένα τμήματα, όπως οι συνδεδεμένες υπολογιστικές συσκευές, αναμένεται χαμηλή ανάπτυξη ή και μείωση του ρυθμού αύξησης, ενώ άλλα τμήματα της αγοράς, όπως οι συσκευές πολυμέσων, θα συνεχίσουν να αναπτύσσονται σταθερά. Επίσης, σύμφωνα με τις εκτιμήσεις των αναλυτών, ο ρυθμός αύξησης των φορητών συσκευών και των συνδεδεμένων οχημάτων θα παραμείνουν θετικοί, αλλά οι όγκοι θα είναι συγκρατημένοι σε σχέση με άλλα τμήματα της αγοράς. Σημαντική ανάπτυξη, τέλος, αναμένεται και στην αγορά των wearables και των συνδεδεμένων οχημάτων.\nΠροκηρύχθηκε από το Υπουργείο Ψηφιακής Πολιτικής ο διαγωνισμός για το Ultra Fast Broadband μέσω ΣΔΙΤ


Eντυπωσιακή η αλλαγή στο γήπεδο Καμαρών - protionline.grprotionline.gr\nΑΠΟΤΕΛΕΣΜΑ ΤΗΣ ΣΥΝΕΡΓΑΣΙΑΣ ΤΟΥ ΝΠΔΔ ΜΕ ΤΗΝ ΠΕΣ\nΆλλαξε όψη το γήπεδο των Καμαρών μετά την ολική σπορά του νέου χλοοτάπητα αλλά και τις υπόλοιπες εργασίες που πραγματοποιήθηκαν. Ο αγωνιστικός χώρος ήταν για αρκετά χρόνια σε πολύ κακή κατάσταση αλλά πλέον, αυτή η εικόνα ανήκει στο παρελθόν. Οι υπόλοιπες εγκαταστάσεις βρίσκονταν σε πολύ καλή κατάσταση από πέρυσι και ο νέος χλοοτάπητας ήρθε να ολοκληρώσει την πολύ όμορφη εικόνα που παρουσιάζει τώρα το γήπεδο και αποτελεί πλέον “κόσμημα” για την περιοχή.\n“Η εικόνα του γηπέδου είναι εντυπωσιακή και από την Εθνική οδό, κάτι που μου επεσήμαναν αρκετοί συμπολίτες μας που την αντίκρισαν. Δεν πίστευαν στα μάτια τους γιατί είχαν συνηθίσει για χρόνια την παλιά, πολύ άσχημη εικόνα του αγωνιστικού χώρου” τονίζει, εντυπωσιασμένος από το αποτέλεσμα ο πρόεδρος του ΝΠΔΔ Στράτος Βαρδάκης και συνεχίζει:\n“Το γήπεδο θα παραχωρηθεί προς χρήση στις ομάδες μετά τις γιορτές, όταν επαναρχίσουν τα πρωταθλήματα. Χρειάζεται λίγο χρόνο ακόμη για να “δέσει” και να γίνει πιο ανθεκτικό. Για να μη παρατηρηθεί το φαινόμενο με το γήπεδο Δημητρόπουλου, που επιβαρύνθηκε με τη συχνή χρήση και την παρουσία τεσσάρων ομάδων. Άλλωστε τώρα υπάρχει και το γήπεδο Πλαστήρα με τον συνθετικό χλοοτάπητα που θα βοηθήσει πολύ στην αποσυμφόρηση των υπόλοιπων γηπέδων. Θα πρέπει επίσης να ευχαριστήσω τον πρόεδρο της κοινότητας Καμαρών, Παναγιώτη Περλέγκα για την ευαισθητοποίηση που έδειξε στο θέμα του γηπέδου και τη συμβολή του, όταν ζητήθηκε από τον γεωπόνο να μη χρησιμοποιούν οι ομάδες για μεγάλο διάστημα το γήπεδο πριν ή και στο ξεκίνημα των εργασιών (έπαιζαν στο γήπεδο της Ζήριας). Όπως επίσης, τον φροντιστή του γηπέδου Κώστα Σωτηρόπουλο για την υποδειγματική φύλαξη και φροντίδα του χώρου και φυσικά τον αντιπρόεδρο του ΝΠΔΔ Γιάννη Καρανικόλα για την άριστη – όπως πάντα – συνεργασία που έχουμε.\nO πρόεδρος του ΝΠΔΔ του Δήμου Αιγιάλειας αναφέρθηκε ακόμη:\n* Στο εξαιρετικό αποτέλεσμα της δουλειάς του επιστημονικού και εργατικού δυναμικού της ΠΕΣ που ανέλαβε τη συντήρηση και αποκατάσταση των ποδοσφαιρικών γηπέδων του Δήμου Αιγιαλείας καθώς και στην άριστη μεταξύ τους συνεργασία.\n* Στο μεγάλο οικονομικό όφελος για τον Δήμο, αφού κάθε γήπεδο θα στοιχίσει λιγότερα από 2.000 ευρώ, τη στιγμή που ιδιωτικές εταιρίες κοστολογούσαν το αντίστοιχο έργο (για ολική αλλαγή χλοοτάπητα) έως και 30.000 ευρώ!\n* Στα υπόλοιπα γήπεδα στα οποία θα γίνει ολική σπορά νέου χλοοτάπητα το υπόλοιπο διάστημα (μέχρι τον Μάιο), που είναι αυτά της Αβύθου και της Τέμενης. Στο δημοτικό στάδιο Αιγίου πραγματοποιήθηκε πριν από 15 ημέρες μερική σπορά στα σημεία του χλοοτάπητα που παρατηρήθηκε το μεγαλύτερο πρόβλημα.\nΕυχαριστήριο από την Π.Ε.Σ.\n“Η Παναιγιάλειος Ένωση Συνεταιρισμών θέλει να ευχαριστήσει δημοσίως το Νομικό Πρόσωπο του Δήμου Αιγιαλείας για την εμπιστοσύνη που μας\nπέδειξε με την ανάθεση της συντήρησης και αποκατάστασης των ποδοσφαιρικών γηπέδων του Δήμου Αιγιαλείας.\nΤο αποτέλεσμα της δουλειάς του επιστημονικού και εργατικού δυναμικού της εταιρείας μας είναι πλέον ορατά σε όλους.\nΑπό την πλευρά μας, αισθανόμαστε ικανοποίηση για τα ιδιαίτερα ευμενή σχόλια που μας εξέφρασαν οι συμπολίτες μας, για το ποδοσφαιρικό γήπεδο των Καμαρών που σήμερα παραδώσαμε με νέο χλοοτάπητα.\nΈνα γήπεδο με φυσικό γρασίδι αποτελεί μια από τις πιο δύσκολες καλλιέργειες. Αν και η συντήρηση ενός χλοοτάπητα γηπέδου φαινομενικά θεωρείται κάτι «απλό», εντούτοις είναι μια εξαιρετικά δύσκολη δουλειά, που για να έχει τα επιθυμητά αποτελέσματα προϋποθέτει επιστημονική κατάρτιση, τεχνολογικά αναπτυγμένο εξοπλισμό, ικανούς και εκπαιδευμένους στο αντικείμενο εργαζομένους και ιδιαίτερα αυστηρό και προσεγμένο προγραμματισμό.\nΣυγκεκριμένα, ο κύριος λόγος που δυσκολεύει πάρα πολύ τη συντήρηση ενός ποδοσφαιρικού γηπέδου είναι το αυστηρό πρόγραμμα που είναι υποχρεωμένη να ακολουθεί μια ομάδα. Αναγκαστικά το ίδιο επίπονο πρόγραμμα πρέπει να ακολουθεί και το γήπεδο, θέτοντας έτσι σωρεία περιοριστικών παραγόντων στη διεξαγωγή των απαραιτήτων εργασιών συντήρησης.\nΗ Παναιγιάλειος Ένωση Συνεταιρισμών θα συνεχίσει να προσφέρει τις υψηλού επιπέδου υπηρεσίες της με συνέπεια και υψηλό επίπεδο επαγγελματισμού προς όφελος των συνδημοτών μας.


Οι πιο βολικές στάσεις για απολαυστικό σεξ στο αυτοκίνητο\nΔε χρειάζεται να κάνετε τους ακροβάτες για να απολαύσετε και οι δύο το σεξ σε τέσσερις ρόδες.\nΣύμφωνα με έρευνα που είχε δημοσιευτεί πριν μερικά χρόνια στο επιστημονικό έντυπο The Journal of Sex and Research και στην οποία συμμετείχαν περίπου 700 γυναίκες και άντρες ηλικίας 20 έως 30 ετών, διαπιστώθηκε ότι το 60% και των δύο φύλων είχε κάνει έστω και μία φορά σεξ στο αυτοκίνητο – η πλειοψηφία αυτών κατά την περίοδο των πρώτων σεξουαλικών της επαφών.\n«Μπορεί το σεξ στο αυτοκίνητο να μας γυρίζει πίσω στα νεανικά μας χρόνια, τότε που το σπίτι δεν ήταν ελεύθερο και οι ερωτικές συνευρέσεις εξελίσσονταν κάθε φορά σε μία μεγάλη περιπέτεια, αυτό δε σημαίνει ότι σαν ενήλικες πρέπει να το ξεχάσουμε», σημειώνει η Sarah Melancon, σύμβουλος σεξουαλικότητας και σχέσεων που αρθρογραφεί στο sextoycollective.com, ιστοσελίδα για τη βελτίωση της σεξουαλικής ζωής.\n«Είναι μία στιγμή ηδονής, απόλαυσης, μία εμπειρία εξαιρετικά ερεθιστική ικανή να μας βγάλει από τη ρουτίνα στην οποία αργά ή γρήγορα μπαίνει η ερωτική δραστηριότητα όλων των ζευγαριών που βρίσκονται σε μακροχρόνια σχέση», προσθέτει.\nΕίναι όμως και μία κάπως άβολη διαδικασία. «Σίγουρα, το σεξ στο αυτοκίνητο δεν προσφέρει την ίδια άνεση με εκείνη που απολαμβάνετε όταν είστε στο κρεβάτι ή στον καναπέ, αλλά και την ίδια ασφάλεια με αυτή που προσφέρει το σπίτι. Ο κίνδυνος να σας κάνουν τσακωτούς είναι πάντα εκεί.\nΓι’ αυτό, πρέπει να είστε προσεκτικοί: πρώτον, να επιλέγετε ένα σχετικά safe σημείο, ούτε πολυσύχναστο, ούτε και εντελώς ερημικό, δεύτερον, να κλειδώνετε έχοντας κατεβασμένα τόσο, όσο τα παράθυρα ώστε να μην μπορεί κάποιος να σας αιφνιδιάσει και τρίτον, να μην ξεφορτώνεστε όλα σας τα ρούχα», εξηγεί η sex expert και περνάει στο προκείμενο.\nΜία πεντάδα στάσεις για άνετο σεξ στο αυτοκίνητο\nΑπό το στοματικό cowgirl στο κάθισμα του οδηγού μέχρι το ιεραποστολικό στα πίσω καθίσματα.\nΞεκινάμε με τα κλασικά και αγαπημένα, τις δύο πιο δημοφιλείς επιλογές στο σεξ στο αυτοκίνητο. Η πρώτη είναι το ιεραποστολικό, που το δοκιμάζετε πάντα στα πίσω καθίσματα για την αποφυγή τυχόν ατυχημάτων (κρίμα είναι να κατεβάσετε κατά λάθος το χειρόφρενο).\nΗ δεύτερη πιο δημοφιλής στάση είναι το cowgirl (καουμπόισσα) που θέλει εσένα καθιστό στο κάθισμα του οδηγού και εκείνη καθισμένη πάνω σου, είτε με το πρόσωπό της να σε κοιτά, είτε με την πλάτη της γυρισμένη.\nΜία παραλλαγή της «καουμπόισσας» είναι η στάση του λωτού: εσύ κάθεσαι οκλαδόν και εκείνη πάνω σου, τυλίγοντας χέρια και πόδια γύρω από τον κορμό σου.\nDoggy (υπό προϋποθέσεις)\nΓια να δοκιμάσετε τη συγκεκριμένη στάση, θα πρέπει να ανοίξετε τη μία από τις δύο πόρτες στα πίσω καθίσματα, εκείνη να είναι στα τέσσερα κανονικά μέσα στο αυτοκίνητο και εσύ όρθιος έξω από αυτό.\nΕσύ σε εκείνη και εκείνη σε εσένα, είτε ταυτόχρονα δοκιμάζοντας την άβολη, για να είμαστε ειλικρινείς στάση 69, είτε ξεχωριστά, ο καθένας με τη σειρά του. Τα προκαταρκτικά και ειδικά το στοματικό σεξ μπορεί να είναι το κυρίως πιάτο όταν μιλάμε για το σεξ στο αυτοκίνητο. Η απόλαυση που προσφέρει άλλωστε η κορύφωση δεν περιλαμβάνει ντε και καλά τη διείσδυση.


Τι συμβαίνει στη Λάρισα ; Πλήθη πιστών συρρέουν στην Αγία Παρασκευή για τη “μορφή της Παναγίας” - ΒΗΜΑ ΟΡΘΟΔΟΞΙΑΣ\n05/08/2019 | 22:55\nΕνημερώθηκε: 05/08/2019 23:09:44\nσε ΘΑΥΜΑΤΑ, ΜΗΤΡΟΠΟΛΕΙΣ\nΠρώτο θέμα συζήτησης είναι τα τελευταία εικοσιτετράωρα στους θρησκευτικούς κύκλους της Λάρισας και όχι μόνον, τα όσα εκτυλίσσονται στον Ιερό Ναό της Αγίας Παρασκευής, στο χωριό Καλοχώρι, 17 χιλιόμετρα από τη Λάρισα.\nΚατά πλήθη μαρτυριών, αλλά και μέσω φωτογραφιών, καταγράφεται η φιγούρα της Παναγίας, όπως ακριβώς υπάρχει στην εικόνα εντός του ναού, ως σκιά στην πόρτα της Εκκλησίας κατά τις νυχτερινές ώρες.\nΤα νέα διαδόθηκαν στόμα με στόμα, αλλά και μέσω των μέσων κοινωνικής δικτύωσης κι έτσι εκατοντάδες πιστοί συρρέουν στο Καλοχώρι.\nΑπό τη Μητρόπολη Λάρισας πάντως που ρωτήθηκε από το onlarissa.gr, τηρείται στάση αναμονής, καθώς ο Μητροπολίτης κ. Ιερώνυμος βρίσκεται εκτός, σε προγραμματισμένη επίσκεψη.\nΜάλιστα όπως ισχυρίζονται από το χωριό, μπήκε κάποιος μέσα στο εκκλησάκι και έκλεισε την πόρτα για να δουν τι θα συμβεί… και όμως η μορφή της Αγίας Παρασκευής εμφανίστηκε ξανά! Περασμένα μεσάνυχτα και πολύς κόσμος συνεχίζει να είναι εκεί… Ανεξήγητο φαινόμενο, αναφέρει το tinealarissa.gr.\nΔείτε τη φωτογραφία από τον Ιερό Ναό :\nΘΑΥΜΑ : ΔΕΙΤΕ ΕΔΩ ΟΛΑ ΤΑ ΘΑΥΜΑΤΑ\nΕτικέτες: ΑΓΙΑ ΠΑΡΑΣΚΕΥΗΔΕΚΑΠΕΝΤΑΥΓΟΥΣΤΟΣΔΕΚΑΠΕΝΤΑΥΓΟΥΣΤΟΣ 2019εικοναθαύμαθαυματαΚΑΛΟΧΩΡΙ ΛΑΡΙΣΑΣΛάρισαΛΑΡΙΣΑ ΝΕΑΜΗΤΡΟΠΟΛΗ ΛΑΡΙΣΗΣΠαναγία


«Leonardo»: Έρχεται σειρά για τη ζωή του Λεονάρντο ντα Βίντσι - Monopoli.gr\n«Leonardo»: Έρχεται σειρά για τη ζωή του Λεονάρντο ντα Βίντσι\nΟ 37χρονος Ιρλανδός ηθοποιός Έινταν Τέρνερ θα υποδυθεί τον σπουδαίο εφευρέτη και καλλιτέχνη, Λεονάρντο ντα Βίντσι, σε νέα τηλεοπτική σειρά.\nΟ 37χρονος Ιρλανδός ηθοποιός Έινταν Τέρνερ, που έγινε γνωστός από τη σειρά «Poldark», επιλέχθηκε για να ενσαρκώσει τον θρυλικό εφευρέτη και καλλιτέχνη, Λεονάρντο ντα Βίντσι, στην επερχόμενη δραματική σειρά «Leonardo».\nΗ διεθνής παραγωγή τον δείχνει να μαθαίνει την τέχνη του ως νεαρός μαθητευόμενος και στη συνέχεια να φτάνει στο μεγαλείο με την εντολή να ζωγραφίσει «Το Τελευταίο Δείπνο».\nΗ σειρά δημιουργήθηκε από τον Frank Spotnitz («The X-Files») και τον Steve Thompson («Sherlock», «Doctor Who») και σκηνοθετείται από τον Daniel Percival («The Man in the High Castle) και τον Alexis Sweet.\nΟ Giancarlo Giannini υποδύεται τον δάσκαλο του Λεονάρντο, ενώ η Matilda De Angelis την Caterina da Cremona, αγαπημένη φίλη και μυστηριώδη μούσα του.\nΟ Freddie Highmore («Bates Motel») θα υποδυθεί τον Stefano Giraldi, έναν νεαρό ντετέκτιβ που είναι υπεύθυνος για την επίλυση του μυστηρίου στο κέντρο της ιστορίας.\nΤι δηλώνει ο παραγωγός\nΟ Luca Bernabei, παραγωγός της σειράς, δήλωσε: «Η ιστορία του Leonardo μας καλεί να πιστέψουμε στην ανθρωπότητα, στις εξαιρετικές ικανότητές της και στη δυνατότητα να κοιτάξουμε το μέλλον πέρα από τους ορίζοντες που σήμερα εμφανίζονται ως συντριπτικά εμπόδια. Όπως ακριβώς θα έπραττε μια σύγχρονη ιδιοφυΐα όπως ο Λεονάρντο Ντα Βίντσι. Από την Ιταλία στον κόσμο, (δίνει) ένα μήνυμα ελπίδας και ένα μοντέλο αναγέννησης που, αισθανόμαστε αυτήν τη στιγμή, (είναι) ακόμη πιο αναγκαίο».\nΜετά από τρίμηνη διακοπή των γυρισμάτων λόγω της πανδημίας του νέου κορονοϊού, η παραγωγή της σειράς «Leonardo» ξεκίνησε ξανά στις 15 Ιουνίου και θα ολοκληρωθεί εντός του Αυγούστου. Η σειρά αναμένεται να κυκλοφορήσει το 2021.\nTAGS: Leonardotv newsΈινταν ΤέρνερΛεονάρντο Ντα Βίντσινέαπολιτισμόςσειράτέχνητηλεόραση


Στις 3 Μαρτίου νέα σύσκεψη για το Μουσείο Ολοκαυτώματος-Πικραμμένος: Αισιοδοξία ότι θα λυθούν τα τεχνικά προβλήματα - Thesseconomy\nΣτις 3 Μαρτίου νέα σύσκεψη για το Μουσείο Ολοκαυτώματος-Πικραμμένος: Αισιοδοξία ότι θα λυθούν τα τεχνικά προβλήματα\nΑισιοδοξία ότι θα λυθούν τα υφιστάμενα τεχνικά προβλήματα και το έργο της ανέγερσης του Μουσείου Ολοκαυτώματος στον παλιό σιδηροδρομικό σταθμό της Θεσσαλονίκης θα προχωρήσει με πολύ γοργούς ρυθμούς εξέφρασε ο αντιπρόεδρος της Κυβέρνησης, Παναγιώτης Πικραμμένος, σε δηλώσεις του μετά την ευρεία σύσκεψη που πραγματοπιήθηκε σήμερα υπό την προεδρία του και σε συνεργασία με τον Υφυπουργό Εσωτερικών (Μακεδονίας και Θράκης) κ. Θεόδωρο Καράογλου, στο Υπουργείο Μακεδονίας Θράκης για την εξέλιξη του έργου. Απέφυγε, ωστόσο, να αναφέρει συγκεκριμένο χρονοδιάγραμμα.\nΑντικείμενο της σύσκεψης ήταν, αναλυτικότερα, η εξέταση της προόδου των εργασιών για την κατασκευή του Μουσείου Ολοκαυτώματος (υφιστάμενη κατάσταση και χρονοδιάγραμμα ενεργειών). Στο πλαίσιο αυτό εξετάστηκαν και ζητήματα τα οποία έχουν τεθεί από το Ίδρυμα «Μουσείο Ολοκαυτώματος Ελλάδος».


Για την επίθεση μπάτσων και φασιστών στο κατειλημμένο Μαραγκοπούλειο | ΡΑΔΙΟ ΚΑΤΑΛΗΨΗ 93.7 FM\nΓια την επίθεση μπάτσων και φασιστών στο κατειλημμένο Μαραγκοπούλειο\nΥποβλήθηκε από radiokatalipsi την Τετ, 17/04/2013 - 15:10.\nΣτην εποχή της εξαθλίωσης και της ανέχειας, του ολοκληρωτισμού και της βαρβαρότητας, οι μάσκες έχουν προ πολλού πέσει. Το “ανθρωποκεντρικό” κοινωνικό κράτος δεν είναι πια παρά μια θολή ανάμνηση μιας περιόδου επίπλαστης καταναλωτικής ευημερίας και κενότητας. Το μαγαζί που λέγεται ελληνικό κράτος, σε μια απέλπιδα προσπάθεια να αποδείξει την αναγκαιότητα της ύπαρξης του, μένει με ένα μοναδικό προϊόν στα χέρια του, την ασφάλεια, το φερόμενο ως αντίδοτο στον τρόμο. Μια έννοια που παρέα με την τάξη, την ομαλότητα και τη σιωπή πολλοί αγάπησαν και άλλοι τόσοι μίσησαν και πολέμησαν. Με στόχο λοιπόν, την καλλιέργεια κλίματος φόβου και ανασφάλειας, το κράτος για να πουλήσει την πραμάτεια του επιστρατεύει κάθε μέσο διαθέσιμο στη ρητορεία ή τις πρακτικές του, κάθε πιστό του στρατιωτάκι ή παρατρεχάμενο κλητήρα. Είναι αυτό το στρατηγικό πλάνο στο οποίο εντάσσονται και τα γεγονότα της Δευτέρας 8/4, στην Πάτρα. Μια απόπειρα να τεθεί επί τάπητος για ακόμη μια φορά το ζήτημα δημοσίας τάξης που λέγεται καταλήψεις, μια απόπειρα απονοηματοδότησης και ευτελισμού του λόγου και της δράσης των εξεγερμένων ανθρώπων, των πολέμιων δηλαδή του πραγματικού τρόμου, αυτού της πλαστικής καθημερινότητας, της εκμετάλλευσης, του κανιβαλισμού, της εξουσίας.\nΗ εικόνα μέσα από τον διαστρεβλωτικό φακό των media πάντα εξυπηρετεί τα συμφέροντα της εξουσίας. Έτσι και για τα γεγονότα της Δευτέρας 8/4 έχει στηθεί μια ολόκληρη προπαγάνδα και ρητορική που έχει εξορίσει παντελώς την αλήθεια. Εμείς, έχοντας βρεθεί στο σημείο που έλαβαν χώρα τα γεγονότα, καταθέτουμε τη δικιά μας οπτική για όποιον/α θέλει να φτάσει πιο κοντά στην πραγματικότητα.\nα) Το σχέδιο των χρυσαυγιτών ήταν οργανωμένο.\nΠώς αλλιώς μπορούμε να εξηγήσουμε τις δεκάδες πέτρες και μπουκάλια που βρίσκονταν στην ψησταριά* και όπλισαν τα χέρια των φασιστών; Πώς μπορούμε να εξηγήσουμε τον κάδο σκουπιδιών που είχε πέτρες στον παράπλευρο δρόμο ή το γεγονός ότι υπήρχε έντονη κινητικότητα τις τελευταίες βδομάδες γύρω από την κατάληψη; Ακόμα και η ίδια η παρουσία δεκάδων μελών της χρυσής αυγής στην ψησταριά εξυπηρετούσε το σχέδιό τους στήνοντας την πρόκληση και την παγίδα τους. Η αφορμή δόθηκε μετά από λεκτική αντιπαράθεση με αντιφασίστες.\nβ) Απροκάλυπτη συνεργασία χρυσής αυγής και αστυνομίας.\nΌσες ανακοινώσεις και να βγάλει η αστυνομία όλη η γειτονιά είχε μάτια και είδε. Για τις δυνάμεις των ΜΑΤ που κατέφτασαν ένας ήταν ο εχθρός, όσοι και όσες υπερασπίζονταν την κατάληψη και σε αυτούς έστρεψαν το μένος τους, με δεκάδες δακρυγόνα, ασφυξιογόνα και χειροβομβίδες κρότου λάμψης. Έτσι τα ΜΑΤ μας απώθησαν στην κατάληψη έχοντας κοινό μέτωπο με τους χρυσαυγίτες. Μια διμοιρία ΜΑΤ έκλεισε την Γούναρη στο ύψος της Χαραλάμπη και έκανε ουσιαστικά πλάτες στους φασίστες που έριχναν πέτρες και μπουκάλια προς την κατάληψη από το πλάι, λίγα μέτρα από τους μπάτσους. Χαρακτηριστικό παράδειγμα της συνεργασίας τους, πέρα από τις συνεννοήσεις που είχαν για τον τρόπο κοινής επίθεσης, είναι και ότι χρυσαυγίτες παρέδιδαν στην αστυνομία κόσμο ώστε να γίνει εξακρίβωση.\nγ) Η τσογλανιά.\nΔεν ξέρουμε με ποια άλλη λέξη να περιγράψουμε την συμπεριφορά των χρυσαυγιτών που προσπάθησαν να εισβάλουν και να σπάσουν την πόρτα σε σπίτι που συνορεύει η αυλή του με την κατάληψη. Σπίτι από το οποίο οι γείτονες την επόμενη μέρα μάζεψαν δεκάδες πέτρες από τις ρίψεις των φασιστών στην αυλή. Τσογλανιά είναι και ότι οι παρακρατικοί έσπασαν επί τούτου αυτοκίνητα. Τσογλανιά είναι και οι ευθύβολες ρίψεις χημικών από καραμπίνα των ΜΑΤ την Δευτέρα το βράδυ (αλλά και την Τρίτη εναντίον διαδήλωσης αλληλεγγύης στον συλληφθέντα που ήταν κρατούμενος στην Αστ. Διευθ. Αχαΐας) με στόχο τον τραυματισμό διαδηλωτών και όχι απλά την «διάλυση του πλήθους».\nδ) Η δύναμη της αλληλεγγύης\nΑπό τις πρώτες στιγμές που έγινε η επίθεση στο κατειλημμένο μαραγκοπούλειο δεκάδες αγωνιστές και αγωνίστριες αυθόρμητα κατέφτασαν για να υπερασπιστούν την κατάληψη, μια κινηματική υποδομή αψηφώντας την κυριαρχία του φόβου. Ακόμα και όταν η κατάληψη βρισκόταν σε έναν ιδιότυπο αποκλεισμό με αστυνομικές δυνάμεις να την έχουν περικυκλώσει, κατέφτασαν δύο οργανωμένες διαδηλώσεις που με την μαζικότητα και την αποφασιστικότητά τους ανάγκασαν τις δυνάμεις ΔΙ.ΑΣ. να αποσυρθούν και να προσεγγιστεί η κατάληψη. Βέβαια τα ΜΑΤ επιτέθηκαν με χημικά στην πορεία, όταν έφτανε στην πόρτα του μαραγκοπουλείου. Ο κόσμος όμως δεν μάσησε και παρέμεινε στην θέση του. Από αυτήν την επίθεση των ΜΑΤ υπήρξε και ένας συλληφθέντας διαδηλωτής. Έτσι μέσα σε λίγες ώρες πάνω από 200 άτομα βρίσκονταν στην κατάληψη, ένας κόσμος με διαφορετικές αφετηρίες και κοσμοθεωρίες που όμως αντιλαμβάνεται το κομβικό κινηματικό ρόλο των αυτοοργανωμένων χώρων. Οι καταλήψεις στην Πάτρα, όπως και αλλού, έχουν βαθιά κοινωνικά ριζώματα και έχουν μπολιαστεί με τους κοινωνικούς/ταξικούς αγώνες.\nΟ κρατικός μηχανισμός οργανώνει την επίθεση εναντίον όλων, στην προσπάθεια μιας εκ νέου κοινωνικής ρύθμισης. Σε μια προσπάθεια θωράκισης του, ένα από τα πρώτα κομμάτια που επιτίθεται και θέλει να περιορίσει είναι αυτό που είναι φορέας ανατρεπτικών/ριζοσπαστικών αντιλήψεων και δράσεων. Ο πρώτος και προφανής αντικειμενικός σκοπός είναι η απονοηματοδότηση του λόγου και των πρακτικών αυτών των κομματιών. Τα τιτιβίζοντα παπαγαλάκια της κυριαρχίας συνεχίζουν αμείωτα τηλεοπτικά και διαδικτυακά να αναπαράγουν την ρητορική περί αιματηρού πολέμου μεταξύ ακραίων ομάδων, απογυμνωμένη από την αιτία ή το αποτέλεσμα, από την κοινωνική θέση και συνείδηση, από την ίδια την πραγματικότητα. Οι συγκρούσεις εντός της κοινωνίας είναι υπαρκτές και το ζήτημα για την εξουσία είναι να επικαθορίσει τις αντιλήψεις γύρω από αυτές, να τις εντάξει σε ένα κυριαρχικό πλαίσιο διευρύνοντάς την σε μια ευρύτερη κατασταλτική στρατηγική. Κομμάτι αυτής της στρατηγικής είναι και η χρησιμοποίηση παρακρατικών και φασιστικών ομάδων με προβοκατόρικο τρόπο, δίνοντας ταυτόχρονα χώρο στις τελευταίες να ανασάνουν. Ας μην ξεχνάμε, άλλωστε, ότι τέτοιου είδους γεγονότα συχνά αφορούν μέρη και χώρους όπου υπάρχουν έντονες ριζοσπαστικές διεργασίες και οι φασίστες δεν έχουν κοινωνική διεισδυτικότητα. Στα πλαίσια, λοιπόν, του δόγματος μηδενικής ανοχής του Δένδια, οι επιτηδευμένες φασιστικές προκλήσεις έρχονται να θέσουν ζητήματα ελλείμματος στην επιβολή των νόμων, πεδία ανομίας προς πάταξη ή διαχείριση από την κεντρική εξουσία.\nΓνωρίζουμε πολύ καλά ποιοι είναι αυτοί που επιτέθηκαν την Δευτέρα το βράδυ στο κατειλημμένο μαραγκοπούλειο, ποιοι είναι οι χρυσαυγίτες. Είναι οι ίδιες θρασύδειλες εφεδρείες των τιμητών αυτού του άδικου κόσμου που απόλυτα εναρμονισμένες με τις δυνάμεις καταστολής χτυπούν αυτοοργανωμένους χώρους, σφίγγουν το χέρι των μεγαλοεφοπλιστών, υποστηρίζουν τους χρυσωρύχους στις Σκουριές, έστρωσαν τον δρόμο για το γενικευμένο πογκρόμ που ακούει στο όνομα “Ξένιος Δίας” και που είναι έτοιμες να τεθούν εναντίον οποιουδήποτε διεκδικεί και παλεύει.\nΕμείς, από την πλευρά μας, γνωρίζουμε τον διαρκή πόλεμο που μαίνεται εντός της ίδιας της κοινωνίας. Έχουμε πάρει θέση σαφή και ανυποχώρητη σε αυτόν. Χτίζουμε τις δομές που θα μας φανούν χρήσιμες στη μάχη αυτή και τις προστατεύουμε. Πράττουμε προς την κατεύθυνση σύνδεσης των αγώνων και δημιουργούμε κοινότητες ριζοσπαστικές. Αναζητούμε αυτά τα περάσματα που θα μας δείξουν μερικές ηλιαχτίδες της ελεύθερης κοινωνίας στο σήμερα. Μιας κοινωνίας ισότητας, αλληλεγγύης, αλληλοβοήθειας. Καταστρέφουμε και δημιουργούμε. Εκεί αναγνωρίζουμε το πόστο μας, πλάι στους από κάτω αυτού του κόσμου και σε διαρκή διαλεκτική σχέση με τα ξεσπάσματά τους. Αυτοί και αυτές είμαστε που βρεθήκαμε το βράδυ της Δευτέρας στο Μαραγκοπούλειο. Ο κόσμος του αγώνα, αυτοί και αυτές που ζουν με αξιοπρέπεια την εποχή τους.\n*Η εν λόγω ψησταριά («Ψηταλώνια») είναι του Σίψα, ο οποίος είναι γραμματέας της τοπικής οργάνωσης της Χρυσής Αυγής με πλούσιο παρακρατικό παρελθόν. Ήταν μέλος των «Κενταύρων» που σκορπούσαν τον τρόμο στις γειτονιές της Πάτρας, με αποκορύφωμα τη δολοφονία του Νίκου Τεμπονέρα. Το τελευταίο διάστημα γυρνάει στα μαγαζιά των υψηλών αλωνίων προσπαθώντας να βρει συμμάχους στους μαφιόζικους σχεδιασμούς του, χρησιμοποιώντας αντιαναρχική προπαγάνδα. Η ύπαρξη αυτής της ψησταριάς μαζί και με τα τελευταία γεγονότα ενισχύει την πεποίθηση μας ότι βρίσκεται εκεί, λόγω ενός ακροδεξιού/αντιεξεγερτικού σχεδιασμού.


Hunter Killer στους κινηματογράφους | Gpop.gr\nΗ έμπνευση από το βιβλίο\nΗ έμπνευση για την ταινία ήρθε από το βιβλίο «Firing Point» του Τζορτζ Γουάλας, ενός έμπειρου πρώην κυβερνήτη μονάδας υποβρυχίων. Το βιβλίο είναι γεμάτο στιγμές δράσης και αγωνίας και έχει κινηματογραφική αίσθηση. Αυτό ήταν που «κέρδισε» τους σεναριογράφους Αρν Σμιντ και Τζέιμι Μος και προχώρησαν στη μεταφορά του βιβλίου σε σενάριο.\nΑυτό που ενθουσίασε όλους τους συντελεστές της ταινίας είναι ότι και το βιβλίο και η ταινία συνδυάζουν τρία διαφορετικά είδη θρίλερ: ένα αγωνιώδες θρίλερ με υποβρύχια, εισβολή σε εχθρικό έδαφος και σκληρές διαπραγματεύσεις και συγκρούσεις. Για να ζωντανέψει αυτή η μίξη στη μεγάλη οθόνη οι παραγωγοί έψαχναν κάποιο νέο σκηνοθέτη. Αυτός είναι ο Ντόνοβαν Μαρς. «Ενθουσιαστήκαμε όταν βρήκαμε τον νέο και φρέσκο σκηνοθέτη που ψάχναμε και που σίγουρα θα έφερνε μια διαφορετική οπτική στην περιπέτεια της ταινίας», σχολιάζει ο Παραγωγός Τόμπι Τζάφε. «Είναι η καλύτερη στρατιωτική περιπέτεια που έχω διαβάσει. Δεν μπορείς να προβλέψεις τι θα γίνει, και όσο διάβαζα το σενάριο είχα φοβερή αγωνία. Επίσης έχει σκληρούς χαρακτήρες που αντιμετωπίζουν φοβερά διλήμματα», λέει ο ίδιος ο Μαρς.\nΓια την αληθοφάνεια του σεναρίου και της ταινίας η παραγωγή συνεργάστηκε στενά με το Αμερικάνικο Ναυτικό, το Υπουργείο Άμυνας και τεχνικούς υποβρυχίων που τους βοήθησαν στο τεχνικό κομμάτι χειρισμού των υποβρυχίων και τους ναυτικούς όρους.\nΔεν είναι λίγες οι φορές που ο Τζέραρντ Μπάτλερ έχει υποδυθεί κάποιον σκληροτράχηλο ήρωα, για τον Ντόνοβαν Μαρς όμως ο Μπάτλερ αποκαλύπτει μια διαφορετική πλευρά του ηρωισμού, με εξυπνάδα και ηρεμία. «Είναι ακόμα ο τύπος που μπορεί να τα καταφέρει όλα, απλά τώρα δεν είναι αυτός που τραβάει τη σκανδάλη αλλά αυτός που δίνει την εντολή», σχολιάζει ο Ντόνοβαν. Στην προετοιμασία του για τον ρόλο ο Μπάτλερ συμβουλεύτηκε έμπειρους στρατιωτικούς και ναυτικούς. «Ήταν σαν μικρό παιδί μπροστά από ζαχαρωτά, τόσο ενθουσιασμένος ήταν με τα όσα έβλεπε και μάθαινε. Εκτιμώ ιδιαίτερα το γεγονός ότι ήρθε μαζί μας σε πραγματικό υποβρύχιο και μας είδε σε δράση. Με εντυπωσίασε», σχολιάζει ο Ράσελ Κουνς, κυβερνήτης του πολεμικού ναυτικού.\nΓια τον Μπάτλερ το ενδιαφέρον κρύβεται στη συνάντηση του χαρακτήρα του Τζο Γκλας με τον αντίπαλο και ταυτόχρονα alter ego του, κυβερνήτη Αντροποφ, «Βλέπω την ιστορία σαν μια σχέση φιλίας και σεβασμού ανάμεσα σε δύο κυβερνήτες. Είναι εχθροί αλλά μπορούν να βλέπουν πέρα από τους κανόνες και να προσπερνούν τις διαφωνίες». Στον ρόλο του Αντρόποφ είναι Μάικλ Νίκβιστ (σουηδική ταινία Το Κορίτσι με το Τατουάζ, Τζον Γουίκ, Επικίνδυνη Αποστολή) που έχασε τη ζωή του το 2017 από καρκίνο και ήταν ένας από τους πιο ταλαντούχους ηθοποιούς της Σουηδίας. «Πήρα πολλά από τον τρόπο που δούλευε, τον αυτοσχεδιασμό του, την ανάλαφρη διάθεσή του. Είχε μια παιδική διάθεση και γενναιότητα να δοκιμάσει οτιδήποτε. Ενέπνευσε το υπόλοιπο καστ», περιγράφει ο Τζέραρντ Μπάτλερ.\nΌσο ο Τζο Γκλας παλεύει με τις σωστές και λάθος αποφάσεις στη μέση της θάλασσας, μια άλλη ομάδα πίσω στην Ουάσινγκτον προσπαθεί να βρει την ιδανική λύση για να αποφευχθεί μια παγκόμια κρίση. Ο αρχηγός αυτής της ομάδας είναι ο κυβερνήτης Τσαρλς Ντόνεγκαν, που τον ενσαρκώνει ο, πρόσφατα βραβευμένος με Όσκαρ, Γκάρι Όλντμαν. «Αυτός ο Ρώσος κυβερνήτης νομίζει μια μαγική κίνηση, όσο η Αμερική προσπαθεί να αποφύγει έναν πυρηνικό πόλεμο, θα καταφέρει να πετύχει το πραξικόπημα που σχεδιάζει χωρίς καμία αντίσταση», σχολιάζει ο Γκάρι Όλντμαν.\nΓια τις ανάγκες της ταινίας στήθηκαν μεγάλα και περίτεχνα σκηνικά στα Ealing Studios του Λονδίνου. Το εσωτερικό των υποβρυχίων είναι ρεαλιστικό και όχι όπως βλέπουμε συνήθως, «Το ενδιαφέρον όταν μπήκα σε πραγματικό υποβρύχιο ήταν ότι δεν είχε καμία σχέση με όσα βλέπουμε στις ταινίες.\nΣυνήθως τα βλέπουμε σαν Κορβέτ, καθαρά και γυαλιστερά. Αλλά δεν έχουμε φτιαχτεί για να είναι όμορφα, πρακτικά είναι μια μηχανή πολέμου. Υπάρχουν παντού κουμπιά και καλώδια. Αυτό ήθελα να φτιάξω κι εγώ», δηλώνει ο Μαρς.\nΜάλιστα όταν ο Τζορτζ Γουάλας αντίκρυσε το σκηνικό είπε πως ένιωσε σαν να ζει ξανά στιγμές από το παρελθόν του. «Το Hunter Killer είναι η ευκαιρία του κόσμου να δει ρεαλιστική στρατιωτική δράση και ένα κομμάτι της ζωής των ηρώων», συνοψίζει ο Τζέραρντ Μπάτλερ.\nΣκηνοθεσία Ντόνοβαν Μαρς\nΣενάριο Άρνι Σμιντ, Τζέιμι Μος\nΠαραγωγή Νιλ Μόριτζ, Τόμπι Τζάφε, Τζέραρντ Μπάτλερ, Άλαν Σίγκελ\nΗθοποιοί Γκάρι Όλντμαν, Τζέραρντ Μπάτλερ, Κόμον, Γουίλ Ατένμπορο, Καρολάιν Γκούντολ, Μάικλ Νίκβιστ\nΦωτογραφία Ίβο Πέιτσεφ\nΜοντάζ Μάικλ Ντάθι\nΚαλλιτεχνική Διεύθυνση Τζον Χένσον, Τζέιμς Σπένσερ\n25 Οκτωβρίου στους κινηματογράφους από την ODEON και την AUDIO VISUAL\nBel Canto στους κινηματογράφους\nΗ Ληστεία του Αιώνα» (Den of Thieves) | Στους…\nΣοκ στις ΗΠΑ: Νεκρός σε τροχαίο δυστύχημα ο…\nPrevious Post: Πρεμιέρα με τον Μάριο Φραγκούλη κάνει ο Σπύρος Παπαδόπουλος\nNext Post: Super Heroes & Cartoons στο Gala του Μy Style Rocks απόψε


Μεγάλη Συγκριτική Δοκιμή του ΤΡΟΧΟΙ & TIR: Αυτοματοποιημένα Κιβώτια και Προγνωστικά Συστήματα | ΤΡΟΧΟΙ & TIR\nΜεγάλη Συγκριτική Δοκιμή του ΤΡΟΧΟΙ & TIR: Αυτοματοποιημένα Κιβώτια και Προγνωστικά Συστήματα\nΣάβ, 01/10/2016 - 17:15\nΤο 2011 παρουσιάστηκε το σύστημα Cruise Control Active Prediction από τη Scania και από τότε έμελλε μέσα σε μικρό χρονικό διάστημα να το υιοθετήσουν όλοι ανεξαιρέτως οι κατασκευαστές βαρέων επαγγελματικών οχημάτων. Λίγο αργότερα, η Mercedes παρουσίασε το προγνωστικό σύστημα Predictive Powertrain Control (PPC), το οποίο ήταν στο λανσάρισμα το πιο προχωρημένο από όλα με λειτουργίες και αποδοτικότητα μοναδικές. Είχε λ.χ., με το καλημέρα ολόκληρο το ευρωπαϊκό οδικό δίκτυο προφορτωμένο, και ενσωματωμένη τη λειτουργία ρολαρίσματος Ecoroll.\nΑπό το 2011 μέχρι και σήμερα, Scania και Mercedes είναι οι δύο κατασκευαστές που ανανεώνουν με φρενήρεις ρυθμούς τα προγνωστικά τους συστήματα, οδηγώντας εν ολίγοις τις εξελίξεις. Η Mercedes λ.χ., δίνει τώρα τη δυνατότητα στον οδηγό να ρυθμίζει την αποκαλούμενη άνω και κάτω υστέρηση από τα συν δύο έως τα συν 15 χιλιόμετρα ανά ώρα, σε «βήματα» του ενός χιλιομέτρου. Πολλές από τις αλλαγές στα Actros του 2016 έχουν να κάνουν βέβαια και με τους κινητήρες ΟΜ 471 δεύτερης γενιάς, οι οποίοι χαρακτηρίζονται από την αφθονία ροπής, ήδη από τις 900 σ.α.λ. ενώ, και η μέγιστη ισχύς είναι διαθέσιμη πιο χαμηλά, στις 1.600 αντί για 1.800 σ.α.λ.\nΚαθώς οι αναβαθμίσεις είναι συνεχείς και σημαντικές, το περιοδικό TΡΟΧΟΙ & TIR διοργάνωσε τη μοναδική δοκιμή στην Ευρώπη για σύγκριση των αυτοματοποιημένων κιβωτίων των δύο κατασκευαστών. Μετρήσαμε και συγκρίναμε απευθείας, δύο κιβώτια ταχυτήτων σε Actros 1845 και Scania R 450, που αντιπροσωπεύουν αυτή τη στιγμή την τεχνολογική κορυφή της ευρωπαϊκής αυτοκινητοβιομηχανίας.\nΠώς γίνεται η σύγκριση\nΣτη μοναδική δοκιμή στην Ευρώπη για σύγκριση αυτοματοποιημένων κιβωτίων με προγνωστικά συστήματα με GPS, επιλέξαμε το ιδανικότερο ίσως κομμάτι αυτοκινητόδρομου στην Ευρώπη: τον Α81 μεταξύ Στουτγκάρδης και Τσουφενχάουζεν και Ίλσφελντ στη Γερμανία. Όλη η διαδρομή αποτελείται από ανωφέρειες και κατωφέρειες πολλών χιλιομέτρων, βουνό και κοιλάδα εναλλάσσονται, και οι κλίσεις είναι ήπιες έτσι ώστε η διαδρομή μας να είναι αντιπροσωπευτική ενός οχήματος που δουλεύει στη διεθνομεταφορά. Οδηγήσαμε το μεγαλύτερο μέρος μιας εβδομάδας από τις 7 το βράδυ μέχρι μετά τα μεσάνυχτα ώστε να πάρουμε «καθαρές» μετρήσεις και να αποφύγουμε πιθανή κυκλοφοριακή συμφόρηση.\nΟ συντάκτης του T&T και ο Γερμανός συνάδελφος Michael Kern οδήγησαν εναλλάξ, από τρεις γύρους και τα δύο οχήματα. Η πρώτη διαδρομή πραγματοποιήθηκε με ενεργοποιημένο μόνο τον απλό αυτόματο πιλότο (cruise control). Scania και Mercedes δηλαδή, οδηγήθηκαν χωρίς καμία λειτουργία των προγνωστικών να είναι ενεργοποιημένη. Στη δεύτερη διαδρομή οδηγήθηκαν τα δύο οχήματα από τους δοκιμαστές, με τα προγνωστικά ενεργοποιημένα και τα αυτόματα κιβώτια στο mode «στάνταρ» και στην τρίτη επανάληψη, με τα κιβώτια ταχυτήτων στη θέση «Economy» και τα PPC/Active Prediction ενεργοποιημένα.\nΣτη δεύτερη περίπτωση, δηλαδή, με τα προγνωστικά ενεργοποιημένα, και τα κιβώτια ταχυτήτων στη νορμάλ λειτουργία, στο δρόμο συμβαίνουν τα εξής: στο Scania η υπέρβαση ορίου που έχει επιλεγεί στον αυτόματο πιλότο είναι συν 4% προς τα πάνω και στο μείον 6%. Η προεπιλογή της νορμάλ λειτουργίας με PPC στο Actros σημαίνει συν 4 χιλιόμετρα υπέρβαση ταχύτητας προς τα πάνω και μείον 5 χιλιόμετρα προς τα «κάτω». Και στα δύο οχήματα θέσαμε ως ταχύτητα ταξιδιού τα 85 χλμ./ ώρα. Για να πάμε κατευθείαν στο «ψητό», ας δούμε τι σημαίνει αυτό στην πράξη.\nΚαι τα δύο προγνωστικά λοιπόν, όπως διαπιστώσαμε, επιχειρούν να φτάσουν την ταχύτητα των 80 χλμ./ώρα και από εκεί και πέρα, να εκμεταλλευθούν την κινητική ορμή και είτε με Ecoroll είτε με λίγο γκάζι πριν από μια ανηφόρα, να πάρουν φόρα για την επόμενη ανάβαση. Όπως έχουμε δει και σε δοκιμές στην Ελλάδα, το προγνωστικό αναγνωρίζοντας πως σε μερικά μέτρα είναι το τέλος της ανάβασης, σταματάει να δίνει γκάζι, γιατί ξέρει πως σύντομα η κατηφόρα θα επιταχύνει τη μάζα του φορτηγού από μόνη της. Από τη στιγμή που πλέον, και στη χώρα μας πολλοί τράκτορες διαθέτουν κάποιο προγνωστικό σύστημα, το κύριο ερώτημα είναι μήπως το PPC και το Active Prediction κάνουν τα Mercedes και Scania να… σέρνονται αφού ψάχνουν συνέχεια ευκαιρία για να ρολάρουν.\n«Μάστορες» στα ανεβοκατεβάσματα\nΚι εδώ έρχεται ίσως η μεγαλύτερη έκπληξη της δοκιμής: η μέση ωριαία ταχύτητα με το προγνωστικό ενεργοποιημένο, είναι μεταξύ 1 και 1,2% χαμηλότερη σε σχέση με όταν ο οδηγός δεν το χρησιμοποιεί, πρακτικά αμελητέα. Το όφελος όμως –όπως μπορείτε να δείτε και στους πίνακες με τις μετρήσεις μας– σε εξοικονόμηση καυσίμου φτάνει ένα πολύ εντυπωσιακό 9%. Να σημειώσουμε βέβαια ότι, αυτές οι επιδόσεις αφορούν μόνο στο τμήμα του αυτοκινητόδρομου όπου κινηθήκαμε –τα οφέλη σε περιοχές με ήπια τοπογραφία σαφώς και είναι μικρότερα. Επίσης, για τους αναγνώστες που θα επικεντρωθούν στους πίνακες με τις μετρήσεις, είναι σημαντικό να τονίσουμε ότι, ο απλός αυτόματος πιλότος του Actros (με το PPC απενεργοποιημένο) καταναλώνει λιγότερο καύσιμο σε σχέση με το Scania, εξού και η μεγαλύτερη αποδοτικότητα του Active Prediction του Scania σε σχέση με το PPC της Mercedes.\nΤο τρίτο σκέλος της δοκιμής αφορούσε την ίδια διαδρομή, με τη λειτουργία «Eco» στο Actros και διαφορετικές ρυθμίσεις στο κιβώτιο του Scania –που δεν έχει Eco ρύθμιση στο Opticruise. Η ταχύτητα σε αυτή την περίπτωση που ρυθμίζουμε στον αυτόματο πιλότο του Mercedes είναι τα 85 χλμ./ώρα, μηδενίζουμε όμως την υπέρβαση και επιτρέπουμε την κάτω υστέρηση να φτάσει τα μείον 10χλμ./ώρα. Το Scania ρυθμίστηκε στο συν μηδέν τοις εκατό και στο μείον δώδεκα τοις εκατό. Πρακτικά, και τα δύο προγνωστικά –με αυτές τις ρυθμίσεις- επιτρέπουν στα οχήματα να «πέσουν» στα 75 χλμ./ώρα προτού κατεβάσουν σχέση ή σχέσεις στο κιβώτιο. Η επιτάχυνση που βλέπαμε στην ευθεία ή την κατηφόρα πριν από ένα λόφο, με το PPC στην Eco λειτουργία του κιβωτίου απλά έπαψε να υφίσταται. Αυτό μπορεί να ακούγεται παράλογο σε έναν οδηγό, αλλά σε διαδρομές όπου δεν υπάρχει πολλή κίνηση εύκολα μπορεί να το χρησιμοποιήσει.\nΣτο σκοτάδι, σε διαδρομή που μόλις μαθαίναμε και υπό καταρρακτώδη βροχή, πρόκειται γα ρεσιτάλ τεχνολογίας. Ο τρόπος που τα φορτηγά χρησιμοποιούν την κινητική τους ενέργεια και την απόλυτη γνώση της τοπογραφίας από τους προφορτωμένους 3D τοπογραφικούς χάρτες, σε αφήνει με ανοιχτό το στόμα. Κι ενώ ένας έμπειρος οδηγός μπορεί να κοντράρει το PPC –σεταρισμένο όπως και το σύνηθες cruise control- σε διαδρομή που γνωρίζει, τη λειτουργία «Eco» θεωρούμε πως κανείς δε μπορεί να την πετύχει. Ποιος οδηγός θα άφηνε στην εθνική να πέσει στα 75 χλμ./ώρα πριν από ανηφόρα, ή θα έκανε κατεβάσματα στις μόλις 1.000 σ.α.λ.; Σε σχέση με τη στάνταρ λειτουργία το Mercedes κατανάλωσε 5,7% λιγότερο και το Scania 7,5%. Επίσης, ενώ περιμέναμε πως η μέση ωριαία θα έπεφτε σημαντικά, με το ζόρι καταγράψαμε 1% μικρότερη.\nΟι αριθμοί και η αίσθηση\nΑναμενόμενα και τα δύο οχήματα της δοκιμής έχουν μακρύ τελικό «βήμα»: το Mercedes κινείται με μόλις 1.160 σ.α.λ. στα 85 χλμ./ώρα και το Scania 1.185 σ.α.λ. Και τα δύο κιβώτια είναι direct drive. Πώς είναι σε αίσθηση; Στο Mercedes ακούς όλες τις αλλαγές, οι οποίες είναι όμως αριστοτεχνικές σε ακρίβεια και ιδιαίτερα σοφιστικέ.\nΣε οποιοδήποτε mode (λειτουργία) το PowerShift είναι αλάνθαστο. Ό,τι και να κάνεις, είναι αδύνατο να μπερδέψεις το κιβώτιο. Το Opticruise από την άλλη, θεωρούμε πως είναι το πιο «βελούδινο» κιβώτιο ταχυτήτων της αγοράς αυτή τη στιγμή. Περνάει από τη μία σχέση στην άλλη με ηλεκτρικό σχεδόν τρόπο. Με λίγα λόγια, «κεντάει».\nΜελετώντας τις σημειώσεις μας, καταγράψαμε την τάση του Mercedes να ανεβάζει δύο σχέσεις σε ανηφόρα κλίσης 6% στον αυτοκινητόδρομο, κάτι που κανένας οδηγός δεν θα έκανε ποτέ. Τα ηλεκτρονικά ξέρουν όμως τη χαρτογράφηση του νέου ΟΜ 471 και το γεγονός πως έχει ήδη σχεδόν τη μέγιστη ροπή διαθέσιμη από τις 900 σ.α.λ. Και τα δύο οχήματα πάντως είναι μάστορες της οικονομίας –ήταν φανερό σε κάθε χιλιόμετρο, ότι προσπαθούν να σώσουν και την τελευταία σταγόνα. Είναι και οι καμπίνες και στα δύο τόσο καλά μονωμένες, που πολλές στιγμές αισθάνεσαι πως έχει σβήσει ο κινητήρας.\nΠρογνωστικά, μανουβράρισμα, ερπυσμός, έξτρα λειτουργίες\nΤα φορτηγά, τεχνολογικά, κινούνται πλέον με τέτοιους ρυθμούς, που τα δεδομένα αλλάζουν κάθε π.χ., εξάμηνο. Το Scania Active Prediction διαθέτει πλέον τρισδιάστατους τοπογραφικούς χάρτες από την Continental –μέχρι πρόσφατα ήταν της Garmin. Η Mercedes τους προμηθεύεται από την TomTom. Με τις βελτιώσεις που δέχθηκαν τα Actros στο πλαίσιο της παρουσίασης των 13λιτρων ΟΜ 471 κινητήρων δεύτερης γενιάς, υπάρχει σειρά αναβαθμίσεων, όπως ακόμη πιο εξελιγμένη λειτουργία του Ecoroll ενώ, έγινε update και στους χάρτες. Αν μάλιστα, ο οδηγός έχει επιλέξει τη λειτουργία «Aeconomy» στο PowerShift, η άνω υστέρηση (υπέρβαση) μπορεί να φτάνει και τα 94 χλμ./ώρα –για λίγα δευτερόλεπτα βέβαια, προκειμένου να μην καταγραφεί παράβαση στην κάρτα του ταχογράφου. Αυτή η δυνατότητα δεν υπήρχε (μέχρι εκείνες τις ημέρες) στο Actros της δοκιμής.\nΈνα τμήμα του συγκριτικού αφορούσε στις έξτρα λειτουργίες των κιβωτίων, όπως μανουβράρισμα, crawler, γρήγορες όπισθεν, rocking mode κ.ά. Αρχικά, ξεκοτσάραμε τα τρέιλερ, για να δούμε κατά πόσον τα ηλεκτρονικά αντιλαμβάνονται το μειωμένο απόβαρο. Το Mercedes «κατάλαβε» αμέσως την αλλαγή, και ξεκινούσε με έκτη στο κιβώτιο, από στάση. Αντίθετα, το Scania, έμεινε στην τετάρτη σε όλες τις προσπάθειές μας. Στη λειτουργία μανουβραρίσματος –που είναι χρήσιμη π.χ., όταν προσεγγίζεις το χείλος της ράμπας φορτοεκφόρτωσης σε κάποια αποθήκη, και τα δύο οχήματα κάνουν σπουδαία δουλειά. Φυσικά, κι εδώ, η φιλοσοφία είναι διαφορετική. Το Mercedes εμπλέκει αυτή τη λειτουργία αυτόματα, ενώ στο Scania πρέπει ο οδηγός να την επιλέξει.\nΕπίσης, το Actros είναι φανερό πως προτιμά να «έρπει» με τον συμπλέκτη κλειστό, και το Scania να συμπλέκει και αποσυμπλέκει συνεχώς. Για να δοκιμάσουμε αυτή τη λειτουργία, κάναμε όπισθεν με τα 40τονα οχήματα σε ανηφόρα, χαϊδεύοντας το πεντάλ του γκαζιού, ή αντίστροφα εκκινώντας σε ανηφόρα, παίζοντας με το γκάζι, και κάτω από τα 3-4 χλμ./ώρα. Στις 700 σ.α.λ. και πάνω, η λειτουργία βγαίνει off αυτόματα. Ως εντύπωση, το Actros είναι λίγο πιο απότομο στο πώς συμπεριφέρεται, και το Scania πιο «γλυκό», αλλά το σκορ είναι ισόπαλο. Ένα σημείο όπου το Scania υστερεί είναι η μη διαθεσιμότητα έξτρα γρήγορων σχέσεων όπισθεν, το Mercedes έχει 2 όπισθεν, συν άλλες 2 γρήγορες. Στο Actros, αν η ανηφόρα είναι ακραία, τα ηλεκτρονικά το νιώθουν και βγάζουν τη λειτουργία μανουβραρίσματος «off». Τέλος, στο Actros δε χρειάζεται να κάνεις κάτι, ενώ στο Scania, πρέπει να πας χειροκίνητη λειτουργία, μετά σε νεκρά και πάει λέγοντας. Συνολικά, δεν θα βρεθεί άνθρωπος να παραπονεθεί για τα δύο οχήματα, αφού είναι εξαιρετικά.\nΤα αυτοματοποιημένα κιβώτια στα όριά τους\nΤο τμήμα της δοκιμής που ευχαριστηθήκαμε πιο πολύ, ήταν αυτό όπου μετρήσαμε τις επιδόσεις σε ανάβαση κλίσης 13%. Πρόκειται για μία από τις πιο δύσκολες στην Ευρώπη. Βασικά, αν δε γνωρίζεις την περιοχή, αποκλείεται να το επιχειρήσεις με 40τονο όχημα. Είναι το χειρότερο «καρφί» στη Γερμανία. Εδώ, το Actros πήρε για τα καλά το «αίμα» του πίσω. Ας περιγράψουμε λοιπόν, το τι ακριβώς κάναμε. Αφήνουμε την κύρια διαδρομή, και στρίβουμε δεξιά, με ταχύτητα όσο το δυνατόν μεγαλύτερη, γύρω στα 40 χλμ./ ώρα. Σε λίγα δευτερόλεπτα εμφανίζεται η απειλητική πινακίδα με την ένδειξη ανηφόρα 13%, και το χειρότερο δεν είναι αυτό, αλλά η αριστερή στροφή που ακολουθεί. Είναι τόσο μεγάλη η κλίση και οι αντιστάσεις κύλισης που αισθάνεσαι λες και χτύπησες τοίχο.\nΤο PowerShift στη στάνταρ («Α») λειτουργία καρφώνει χωρίς δισταγμό μια πέμπτη (από ενάτη) και ούτε γάτα ούτε ζημιά. Κι εδώ υπεισέρχεται το πλεονέκτημα των επιλογών της Mercedes: το PPC μπορεί να ενεργοποιηθεί από τα μόλις 15 χλμ./ώρα (το Scania στα 50 χλμ./ώρα) άρα, μπορείς να το επιλέξεις και σε αυτή από τη λειτουργία «Power». Σε αυτή την περίπτωση, τα ηλεκτρονικά φοβούμενα την τρομακτική κλίση, κάνουν παραπάνω αλλαγές, και στο πιο δύσκολο κομμάτι επιλέγουν τρίτη λόγο πριν την απόλυτη ακινητοποίηση και την κρατάνε σε πολύ υψηλές στροφές φοβούμενα μην κρεμάσει το φορτηγό. Το αποτέλεσμα είναι το όχημα να είναι σημαντικά πιο αργό στη λειτουργία «Power» απ’ ότι στη νορμάλ – σε όλες τις άλλες περιπτώσεις είναι υποδειγματικό. την περίπτωση. Και δουλεύει άψογα, βοηθώντας τον οδηγό να ξεμπερδέψει με μία ανάβαση μοναδικής δυσκολίας. Ακόμη μεγαλύτερη έκπληξη νιώσαμε όταν διαπιστώσαμε ότι, και στη λειτουργία «Eco» το Actros πάλι τα καταφέρνει μια χαρά, ενώ περιμέναμε πως θα «κρεμάσει» και θα ακινητοποιηθεί. Γενικά, το κιβώτιο είναι πολύ «ψαγμένο» και σοφιστικέ στο πώς αλλάζει τις σχέσεις.\nΤο Scania επίσης τα καταφέρνει μια χαρά στη φοβερή αυτή ανάβαση, εκτός από τη λειτουργία «Power». Σε αυτή την περίπτωση, τα ηλεκτρονικά φοβούμενα την τρομακτική κλίση, κάνουν παραπάνω αλλαγές, και στο πιο δύσκολο κομμάτι επιλέγουν τρίτη λόγο πριν την απόλυτη ακινητοποίηση και την κρατάνε σε πολύ υψηλές στροφές φοβούμενα μην κρεμά- σει το φορτηγό. Το αποτέλεσμα είναι το όχημα να είναι σημαντικά πιο αργό στη\nλειτουργία «Power» απ’ ότι στη νορμάλ –σε όλες τις άλλες περιπτώσεις είναι υποδειγματικό.\nPPCPredictive Powertrain ControlCruise Control Active PredictionΑυτοματοποιημένα ΚιβώτιαScaniaMERCEDES-BENZMichael Kern


Το νέο υβριδικό RAV4 - Onlydriving\nEco Driving, SUV, Toyota, Νέα\tPosted by Xenofwntas On 15 Φεβρουαρίου, 2020 0 Comment\nΤα υβριδικά μοντέλα έχουν ξεκινήσει και κατακλύζουν τις αγορές του κόσμου. Η ηλεκτροκίνηση άλλωστε είναι το μέλλον της αυτοκίνησης και αυτό πλέον φαίνεται ξεκάθαρα. Η Toyota γνωρίζοντας πάρα πολύ καλά την υβριδική τεχνολογία παρουσίασε στο Amsterdam της Ολλανδίας το νέο RAV4 Plug-in Hybrid. Το νέο μοντέλο υπόσχεται ταχύτητα, ασφάλεια και φυσικά μειωμένη κατανάλωση.\nΗ ναυαρχίδα των υβριδικών μοντέλων της Toyota διαθέτη την κορυφαία απόδοση και όλη την τελευταία τεχνολογία που υπάρχει αυτή τη στιγμή. Με την 20ετή εμπειρία της η Toyota σε τέτοια συστήματα υπόσχεται μεγαλύτερη αυτονομία, αλλά και μεγαλύτερη οικονομία. Το νέο μοντέλο βασίζεται στην πλατφόρμα GA-K, με την μπαταρία να βρίσκεται στο πάτωμα του αυτοκινήτου εξοικονομώντας περισσότερους χώρους και φτάνοντας το χώρο αποσκευών στα 520 λίτρα.\nΗ μεγάλη μάσκα με το φωτιζόμενο λογότυπο της Toyota και τα LED φωτιστικά σώματα, μαζί με τους προβολείς ομίχλης θέλουν να δείξουν ένα διαφορετικό μοντέλο. Στο πίσω μέρος ξεχωρίζει η αεροτομή στο τελείωμα της οροφής και τα LED φωτιστικά σώματα. Η εξωτερική εμφάνιση ολοκληρώνεται με τις ζάντες αλουμινίου μεγέθους 18” και 19”, με γκρι ή μαύρη βαφή.\nΣτο εσωτερικό τα νέα σπορ καθίσματα με τις ραβδώσεις και τις κόκκινες λεπτομέρειες θέλουν να ανεβάσουν το επίπεδο της πολυτέλειας. Η κεντρική κονσόλα προσφέρει το σύστημα ενημέρωσης και ψυχαγωγίας με την οθόνη αφής μεγέθους 9”, ενώ υπάρχουν και τα συστήματα σύνδεσης των smartphone Apple CarPlay και Android Auto. Το τριάκτινο δερμάτινο τιμόνι διαθέτει όλα τα απαραίτητα χειριστήρια για να κάνει πιο εύκολη τη ζωή του οδηγού.\nΤο νέο κινητήριο σύστημα του RAV4 Plug-in Hybrid θα διαθέτει τον βενζινοκινητήρα Hybrid Dynamic Force χωρητικότητας 2,5 λίτρων, καθώς και έναν ηλεκτροκινητήρα, με τη μέγιστη συνδυαστική ισχύ να ανέρχεται σε 306 ίππους. Το 0-100 θα επιτυγχάνεται σε 6,2”, ενώ σύμφωνα με τον κατασκευαστή οι εκπομπές ρύπων ανέρχονται σε μόλις 29 γρ/χλμ, κάτι που το κάνει ένα από τα λιγότερα ρυπογόνα μοντέλα της κατηγορίας του.\nΜε τέσσερις διαθέσιμες λειτουργίες οδήγησης, ο οδηγός μπορεί να μεταβεί από την υβριδική στην οδήγηση EV. Αυτός ο νέος τρόπος οδήγησης επιτρέπει στο RAV4 Plug-in Hybrid να καλύπτει περισσότερα από 65 χιλιόμετρα μόνο με την ηλεκτρική ισχύ. Επιπλέον, μπορεί να επιτευχθεί ταχύτητα μέχρι και 135 χλμ/ώρα χωρίς καμία παρέμβαση της μηχανής εσωτερικής καύσης.\nΟι πωλήσεις του νέου ιαπωνικού μοντέλου θα ξεκινήσουν το δεύτερο 6μηνο του 2020 όπου ανάμεσα τους θα είναι και η χώρα μας. Σίγουρα το νέο Toyota RAV4 Plug-in Hybrid είναι ένα από τα μοντέλα που θα μπορέσουν να κινηθούν σε υψηλά επίπεδα ακόμα και στην ελληνική αγορά. Άλλωστε ένα αυτοκίνητο με ταχύτητα, ασφάλεια και μικρή κατανάλωση είναι πάντα περιζήτητο. Το μόνο που θέλουμε είναι να δημιουργηθούν σταθμοί φόρτισης για να γίνονται πιο εύκολα και πιο άνετα οι μετακινήσεις.\nΕίδαν το άρθρο 261\nTOPICS Eco DrivingRAV4RAV4 Plug-in HybridSUVToyota\nPrevious: Το ηλεκτρικό αυτόνομο όχημα με τη σφραγίδα του Gordon Murray\nNext: Ο Evans τη νίκη στο Mexico City e-Prix\nΦόρος Πολυτελείας (46,069)\nF1 Βαθμολογία (27,602)\nΗ τιμή του νέου Subaru Impreza WRX STI (14,787)\nWRC Βαθμολογία (13,557)\nFormula e Βαθμολογία (11,904)\nDTM Βαθμολογία (10,779)\nWTCR Βαθμολογία (10,159)


«Ντεμπούτο κόντρα στην ΑΕΚ ο Στάριτζ» | in.gr\n«Ντεμπούτο κόντρα στην ΑΕΚ ο Στάριτζ»\nΤα πρώτα του λεπτά συμμετοχής με τη φανέλα της Τράμπζονσπορ αναμένεται να πάρει ο Ντάνιελ Στάριτζ στην αυριανή (29/8) αναμέτρηση κόντρα στην ΑΕΚ.\n28 Αυγούστου 2019, 12:30\nΈτοιμος να πραγματοποιήσει το ντεμπούτο του με τη φανέλα της Τραμπζονσπόρ είναι ο Ντάνιελ Στάριτζ. Ο Άγγλος επιθετικός έμεινε ελεύθερος το καλοκαίρι από τη Λίβερπουλ και πριν λίγο διάστημα συμφώνησε να συνεχίσει την καριέρα του στην Τουρκία.\nΌπως υποστηρίζουν μάλιστα από την όμορη χώρα, ο 29χρονος φαίνεται πως θα φορέσει πολύ σύντομα για πρώτη φορά τη φανέλα της καινούριας του ομάδας, καθώς εκτιμάται πως θα αγωνιστεί στο αυριανό ραντεβού της Τραμπζονσπόρ με την ΑΕΚ για τα προκριματικά του Europa League.\nΗ νίκη των Τούρκων με 3-1 στην Αθήνα έχει προσφέρει ένα μαξιλαράκι ασφαλείας στο σύνολο του Ουνάλ Καραμάν, ο οποίος είναι πολύ πιθανό να δοκιμάσει το νέο του όπλο στη γραμμή κρούσης, με πρώτο… τεστ το παιχνίδι κόντρα στους «κιτρινόμαυρους».\nΔεδομένου, πάντως, πως ο Στάριτζ έχει πραγματοποιήσει λίγες προπονήσεις με την Τραμπζονσπόρ, ο χρόνος συμμετοχής του αναμένεται να περιοριστεί στα 20-25 λεπτά.


Όταν οι καμπύλες ήταν καυτές & το σώμα υγιές | ENA CHANNEL\nΌταν οι καμπύλες ήταν καυτές & το σώμα υγιές\nΓΥΝΑΙΚΑ — 08 Μαΐου 2013\nΤο ιδανικό σώμα, ανάλογα με τις συνθήκες ζωής και τα κοινωνικο-πολιτισμικά στοιχεία κάθε εποχής, πέρασε από διάφορα πρότυπα ανά τους αιώνες\nΗ εικόνα σώματος που πλάθει ένα άτομο για τον εαυτό του δεν είναι ένα αμετάβλητο χαρακτηριστικό, αλλά ένα ανοικτό πλέγμα το οποίο αλλάζει κάθε φορά ανάλογα με τις κοινωνικές επιρροές που δέχεται. Το μεγαλύτερο ποσοστό των γυναικών σήμερα απαντούν, ότι διαμορφώνουν το πρότυπο τους για το ιδανικό σώμα μέσα από τις εικόνες που προβάλλουν τα μέσα μαζικής ενημέρωσης, τις προτιμήσεις της οικογένειας και του κοινωνικού τους περίγυρου.\nΤα στερεότυπα αυτά, που συνδέουν την ομορφιά και το αδύνατο με την καλή ζωή, αν και δημιουργήματα της δυτικής κουλτούρας (ΗΠΑ, Δυτική Ευρώπη), με την πάροδο των χρόνων και την εύκολη διάδοση των πληροφοριών στον παγκόσμιο ιστό, έχουν περάσει και σε άλλους -παλιότερα πιο παραδοσιακούς- πολιτισμούς (πχ Νότια Αμερική, Νότια Κορέα, Ιαπωνία).\nΣ’ αυτούς τους πολιτισμούς, το αδύνατο σώμα συνδεόταν με χαμηλή ποιότητα ζωής, ενώ ένα σώμα όχι τόσο αδύνατο ήταν ένδειξη υγείας και ευημερίας. Οι Kim και Nagami, σε μελέτες που δημοσίευσαν το 2001 και το 1997 αντίστοιχα, αναφέρουν ότι στους πολιτισμούς αυτούς που ανέκαθεν το υπερβολικά αδύνατο σώμα μεταφραζόταν ως αρρώστια και φτώχεια, τώρα πλέον αποτελεί το ιδανικό πρότυπο.\nΚατά το τέλος της βιομηχανικής επανάστασης, το δεύτερο μισό του 19ου αιώνα, άρχισε να μεταβάλλεται το πρότυπο του ιδανικού σώματος, επιτάσσοντας μια πιο λεπτή μέση, αλλά διατηρώντας το πλούσιο μπούστο και τους έντονους γοφούς. Ο κορσές χρησίμευσε σα βοήθημα το οποίο έδινε την επιθυμητή καμπύλη σε κάθε σωματότυπο. Η εξέλιξη του κορσέ τις επόμενες δεκαετίες του 19ου αιώνα, οδήγησε στη δημιουργία της πιο φιλικής για το γυναικείο σώμα εκδοχής του.\nΟ κορσές της Βικτωριανής Εποχής αν και λιγότερο οδυνηρός από τους προηγούμενους, δεν παύει να δημιουργεί προβλήματα για τη γυναίκα (δυσκολία στην αναπνοή, ατροφία μυών κορμού, περιορισμός κινητικότητας, παραμόρφωση οργάνων). Ήταν και πάλι φτιαγμένος από σκληρά υλικά (μέταλλο ή κόκκαλο), και δενόταν πολύ σφιχτά, ώστε να σχηματίζει μια παράλογα μικρή μέση όπως πρόσταζε η εποχή.\nΣτις αρχές του 20ου αιώνα, με τον Πρώτο Παγκόσμιο Πόλεμο και τη δεύτερη βιομηχανική επανάσταση, έχουμε την εμφάνιση του «αγορίστικου» προτύπου. Μια σειρά κοινωνικών αλλαγών (δικαίωμα ψήφου στις γυναίκες, γυναικεία δικαιώματα κτλ.) δίνουν ώθηση στη γυναίκα για μια πιο χειραφετημένη εμφάνιση.\nΕίναι η πρώτη φορά που οι γυναίκες αποκαλύπτουν τα μπράτσα και τα πόδια τους. Τα ιδανικά σώματα είναι πιο λεπτά, χωρίς καμπύλες και με κοντά μαλλιά. Ο κορσές αντικαθίσταται από τον στηθόδεσμο, ο οποίος όμως, ήταν δεμένος με τέτοιο τρόπο ώστε το στήθος να δείχνει πιο επίπεδο και όχι να αναδεικνύεται.\nΤο 1920 η New York Academy of Science μελετά το νέο φαινόμενο των διατροφικών διαταραχών.\nΔεν είναι πια μεμονωμένα περιστατικά, αλλά αποτελεί μια τάση των γυναικών από τα μεσαία και υψηλά ταξικά κοινωνικά στρώματα. Παρατηρήθηκε ότι, για να αποκτήσουν ένα εφηβικό σώμα με μικροσκοπικό στήθος και στενούς γοφούς, κατέφευγαν σε εξαντλητικές δίαιτες και έντονη γυμναστική.\nΚατά τον Δεύτερο Παγκόσμιο Πόλεμο οι γυναίκες έπρεπε να δείχνουν δυνατές, για να ανταπεξέλθουν στις αντίξοες συνθήκες. Οι γυναίκες μπήκαν δυναμικά στην αγορά εργασίας και κατέλαβαν τις θέσεις των ανδρών, που βρίσκονταν στα μέτωπα.\nΈξω από το σπίτι, έπρεπε να διαμορφώσουν μια τέτοια εμφάνιση, ώστε να φαίνονται ίσες με τους άντρες. Έτσι κάνουν την εμφάνισή τους -δειλά-δειλά- τα πρώτα γυναικεία παντελόνια. Ηθοποιοί, όπως η Marlene Dietrich και η Katharine Hepburn, φωτογραφίζονταν συχνά με παντελόνια και βοήθησαν καθοριστικά στη διάδοσή τους.\nΗ τάση για ακόμα πιο αδύνατα πρότυπα έγινε εντονότερη τη δεκαετία του ΄60. Οι μακριές φούστες του ΄50 αντικαταστάθηκαν από κοντές και μικροσκοπικά φορέματα (μίνι). Το μοντέλο Twiggy (με Δείκτη Μάζας Σώματος 15) έγινε πρότυπο σώματος για νεότερες και μεγαλύτερης ηλικίας γυναίκες.\nΑν αναλογιστούμε ότι ήταν γύρω στα 43 κιλά, με επίπεδο στήθος, χωρίς καμπύλες και αγορίστικο σωματότυπο, αντιλαμβανόμαστε ότι η απόκτηση ενός τέτοιου σώματος ήταν ανέφικτη από την πλειοψηφία των γυναικών. Αυτή η τάση διατηρήθηκε, λίγο-πολύ, και τις επόμενες δεκαετίες με μικρές διαφορές στις ιδανικές αναλογίες του γυναικείου σώματος.\nΣτη δεκαετία του ΄80 δίνεται επιπλέον έμφαση στο γυμνασμένο σώμα με μεγάλο στήθος, το οποίο διατηρούσε όπως και τα προηγούμενα χρόνια τη λεπτότητά του. Πρότυπα στο τέλος αυτής της δεκαετίας, αλλά και στις αρχές του ’90 θεωρούνται η Madonna, αλλά και η Naomi Cambell, η Cindy Crawford και η Claudia Schiffer (που είχαν ΔΜΣ κοντά στο 19).\nΑξίζει να σημειώσουμε ότι, αντίθετα με τα supermodels που αναφέραμε, η πλειοψηφία των μοντέλων που χρησιμοποιούν οι σχεδιαστές υψηλής ραπτικής είναι εξαιρετικά πιο αδύνατες.\nΗ Kate Moss (ΔΜΣ 16), το μικροσκοπικό αυτό μοντέλο από τη Μ. Βρετανία, που αναδύθηκε στο χώρο της μόδας το ‘90, επανέφερε στο προσκήνιο ένα σωματότυπο παρόμοιο με αυτόν της Twiggy. Μέχρι το τέλος του ’90 η βιομηχανία της μόδας χρησιμοποιούσε ως ιδανικό, το ισχνό, σχεδόν καχεκτικό σώμα, που προσομοίαζε στο άρρωστο σώμα των χρηστών ηρωίνης (εξού και το στυλ «heroin chic»).


ΘΡΑΚΗ -ΘΕΣΣΑΛΟΝΙΚΗ – Mika Travel\nKABAΛΑ-ΠΟΡΤΟ ΛΑΓΟΣ- ΚΟΜΟΤΗΝΗ–ΑΛΕΞΑΝΔΡΟΥΠΟΛΗ- ΔΑΣΟΣ ΔΑΔΙΑΣ-ΔΕΛΤΑ ΕΒΡΟΥ-ΔΙΔΥΜΟΤΕΙΧΟ -ΣΟΥΦΛΙ-ΟΡΕΣΤΙΑΔΑ-ΞΑΝΘΗ-ΘΕΣΣΑΛΟΝΙΚΗ-ΒΟΛΟΣ\n1η ΜΕΡΑ 23/10/19: ΗΡΑΚΛΕΙΟ-ΠΕΙΡΑΙΑΣ\nΣυγκέντρωση στο λιμάνι Ηρακλείου ,επιβίβαση στο πλοίο, τακτοποίηση στις καμπίνες και αναχώρηση για τον Πειραιά. Διανυκτέρευση εν πλω\n2η ΜΕΡΑ 24/10/19: ΠΕΙΡΑΙΑΣ-ΚΑΒΑΛΑ\nΆφιξη νωρίς το πρωί στο λιμάνι του Πειραιά, επιβίβαση στο πούλμαν & αναχώρηση για την ΚΑΒΑΛΑ με ενδιάμεσους σταθμούς στα Καμμένα Βούρλα & στην κοιλάδα των Τεμπών, άφιξη στην Καβάλα, επίσκεψη πόλης. Άφιξη στο ξενοδοχείο μας ,τακτοποίηση στα δωμάτια και διανυκτέρευση.\n3η ΜΕΡΑ 25/10/19: KABAΛΑ-ΠΟΡΤΟ ΛΑΓΟΣ- ΚΟΜΟΤΗΝΗ -ΑΛΕΞΑΝΔΡΟΥΠΟΛΗ\nΠρόγευμα και αναχώρηση από το ξενοδοχείο για το γραφικό Πόρτο Λάγος, επίσκεψη ενημέρωση στο κέντρο πληροφόρησης της Λίμνης Βιστωνίδας σχετική παραμονή και αναχώρηση για Κομοτηνή, περιήγηση πόλη όπου θα κάνουμε στάση για καφέ, το απόγευμα συνεχίζουμε για την πανέμορφη Αλεξανδρούπολη, μεταφορά στο ξενοδοχείο και τακτοποίηση στα δωμάτια, διανυκτέρευση. Το βράδυ ελεύθερο, για την περιήγηση σας στην πόλη.\n4η ΜΕΡΑ 26/10/19: ΑΛΕΞΑΝΔΡΟΥΠΟΛΗ –ΔΑΣΟΣ ΔΑΔΙΑΣ-ΔΕΛΤΑ ΕΒΡΟΥ-ΔΙΔΥΜΟΤΕΙΧΟ -ΣΟΥΦΛΙ-ΟΡΕΣΤΙΑΔΑ-ΑΛΕΞΑΝΔΡΟΥΠΟΛΗ\nΠρόγευμα και αναχώρηση από το ξενοδοχείο για να γνωρίσουμε τα βορειοανατολικά άκρα της πατρίδας μας. Θα επισκεφτούμε την Ορεστιάδα, όπου θα κάνουμε στάση για καφέ, το Διδυμότειχο, όπου θα έχουμε τη στάση για φαγητό μας, επίσκεψη στο ΣΟΥΦΛΙ, με την πλούσια πολιτιστική παράδοση. και το δάσος της Δαδιάς. Επιστροφή στην Αλεξανδρούπολη, μεταφορά στο ξενοδοχείο διανυκτέρευση.\n5η ΜΕΡΑ 27/10/19: ΑΛΕΞΑΝΔΡΟΥΠΟΛΗ-ΞΑΝΘΗ-ΘΕΣΣΑΛΟΝΙΚΗ\nΠρωινό και αναχώρηση από το ξενοδοχείο μας με προορισμό την Ξάνθη. Περιήγηση της πόλης, σχετική παραμονή και αναχώρηση για Θεσσαλονίκη ,άφιξη και ξεκινάμε την περιήγηση της πόλης όπου ανάμεσα στα άλλα αξιοθέατα θα δούμε τον Λευκό Πύργο, σήμα – σφραγίδα της Θεσσαλονίκης, Κάστρα, και συνεχίζουμε για την θριαμβική αψίδα του Γαλερίου, στήθηκε στη Θεσσαλονίκη μετά την νίκη του Καίσαρα Γαλέριου Βαλέριου Μαξιμιανού, το Ναό του Αγίου Δημητρίου, το Ναό της Αγίας Σοφίας, και τον Πύργο του Ο.Τ.Ε κλπ. Μεταφορά, τακτοποίηση στο ξενοδοχείο και διανυκτέρευση.\n6η ΜΕΡΑ 28/10/19: ΘΕΣΣΑΛΟΝΙΚΗ-ΒΟΛΟΣ- -ΠΕΙΡΑΙΑΣ\nΠρωινό στο ξενοδοχείο και ελεύθερος χρόνος για μια τελευταία βόλτα στην πόλη. Αναχώρηση για τον Βόλο όπου θα κάνουμε στάση για καφέ και μεσημεριανό γεύμα. Άφιξη στον Πειραιά επιβίβαση στο πλοίο, τακτοποίηση στις καμπίνες και σαλπάρουμε για Ηράκλειο με τις πιο όμορφες αναμνήσεις από την εκδρομή μας.\n7η ΜΕΡΑ 29/10/19: ΑΦΙΞΗ ΣΤΟ ΗΡΑΚΛΕΙΟ\nTIMH KAT’ATOMO: 365€\nΑκτοπλοϊκά εισιτήρια ΗΡΑΚΛΕΙΟ – ΠΕΙΡΑΙΑ – ΗΡΑΚΛΕΙΟ σε τετράκλινες εσωτερικές καμπίνες με τουαλέτα και ντους, με Μινωικές Γραμμές.\n1 διανυκτέρευση στο ξενοδοχείο στην Καβάλα\n2 διανυκτερεύσεις στο ξενοδοχείο στην Αλεξανδρούπολη.\n1 διανυκτέρευση στο ξενοδοχείο στην Θεσσαλονίκη\nΞΕΝΟΔΟΧΕΙΑ 4* & 5* ΜΕ ΠΡΩΙΝΟ ΣΕ ΔΙΚΛΙΝΑ ΔΩΜΑΤΙΑ\nΠρωινό καθημερινά στα ξενοδοχεία σας (BUFFET).\nΕκδρομές περιηγήσεις όπως αναφέρονται στο πρόγραμμα.\nΤο πούλμαν συνέχεια μαζί σας.\nΣυνοδός αρχηγός του γραφείου μας.\n***ΕΑΝ ΘΕΛΗΣΕΤΕ ΔΙΚΛΙΝΗ ΚΑΜΠΙΝΑ ΣΤΟ ΠΛΟΙΟ ΕΙΝΑΙ\n+ 45€ ΚΑΤ’ΑΤΟΜΟ\nΔΕΝ ΠΕΡΙΛΑΜΒΑΝΕΤΑΙ Ο ΦΟΡΟΣ ΔΙΑΜΟΝΗΣ ΤΟΝ ΠΛΗΡΩΝΕΤΕ ΣΤΑ ΞΕΝΟΔΟΧΕΙΑ ΣΑΣ.


Άννα Παπαμάρκου: Έχε το νου σου στο παιδί Παρασκευή, 24 Φεβρουαρίου 2017\nΆννα Παπαμάρκου: Έχε το νου σου στο παιδί Newsletter\nΆννα Παπαμάρκου: Έχε το νου σου στο παιδί Τρίτη, 29 Οκτωβρίου 2013 12:52\nΌταν δημιουργείς για τα παιδιά, δεν υπάρχει όριο στην φαντασία. Είναι μεγάλη η χαρά της ελευθερίας της έκφρασης και παράλληλα τεράστια η ευθύνη!\nΤα παιδιά είναι ακόμη εύπλαστα. Χτίζουν τα θεμέλια της ζωής τους μέρα με την ημέρα.\nΚοιτάζουν τον κόσμο με τα τεράστια μάτια τους και έχουν πίστη κι εμπιστοσύνη πως ό,τι αντιλαμβάνονται είναι αληθινό.\nΜεγαλώνουν «διά της μιμήσεως».\nΑναλογιζόμενη την τεράστια δύναμη της θεατρικής εμπειρίας, κάθε φορά που παρουσιάζουμε στη σκηνή έναν «φανταστικό» κόσμο για τα παιδιά του παρόντος, αισθάνομαι πως βάζουμε ένα λιθαράκι για τον «πραγματικό» τους κόσμο στο μέλλον.\nΑλήθεια, τί κόσμους δημιουργούμε; Σε τί περιπέτειες τα βάζουμε να περιπλανηθούν; Έχουμε αφουγκραστεί τις ανάγκες τους; Τί τα απασχολεί; Τί θα τους προσφέρουμε; Τί δώρα θα φέρουν πίσω;\nΗ παράσταση «Πετώντας για την Ειρήνη» προέκυψε από την ανάγκη να συνομιλήσουμε με τα παιδιά, για την αντιμετώπιση της βίας και ιδιαίτερα της ενδοσχολικής, καθώς εμφανίζεται στην κοινωνία μας με αυξανόμενη συχνότητα. Στόχος μας είναι να τα βοηθήσουμε να αναγνωρίσουν το φαινόμενο της βίας, να μάθουν πώς να την αποφεύγουν, να μην την επιτρέπουν και να μην την επιλέγουν. Επικοινωνούμε μαζί τους χωρίς να προβάλλουμε εικόνες βίας, καθώς πιστεύουμε πως αυτό θα είχε αντίθετα αποτελέσματα στην παιδική ψυχή και συμπεριφορά.\nΑναδεικνύουμε τα οφέλη της ομόνοιας και της μη-βίας, πασπαλισμένα με άφθονη μαγική χρυσόσκονη, χιούμορ, ενθουσιασμό και περιπέτειες. Ξεφεύγουμε από τη μάγισσα Διχόνοια, πετάμε πάνω σε δράκους, μαγικά χαλιά και σύννεφα και γεμάτοι αισιοδοξία απελευθερώνουμε την Ειρήνη!\nΓιατί όταν δημιουργείς για τα παιδιά η φαντασία απελευθερώνεται μέσα από την Αγάπη…\n(Σημ.: Ο τίτλος του άρθρου «Έχε το νου σου στο παιδί» είναι στίχος από το τραγούδι «Κάποτε θα’ρθουν» σε μουσική Μ. Θεοδωράκη και στίχους Λ. Παπαδόπουλου)\nΗ Άννα Παπαμάρκου σπούδασε θέατρο στο Ωδείο Αθηνών και γραφικές τέχνες στον ΑΚΤΟ. Είναι ιδρυτικό μέλος και Καλλιτεχνική Διευθύντρια της εταιρείας πολιτιστικών δραστηριοτήτων «Λώτινος Ήλιος». Τα τελευταία δέκα χρόνια γράφει και σκηνοθετεί θεατρικά έργα για παιδιά με στόχο την ανάδειξη των πανανθρώπινων αξιών. Έχουν εκδοθεί έξι βιβλία με παραμύθια και θεατρικά έργα της. Από το 1994 εργάζεται με παιδιά κάνοντας θεατρικό παιχνίδι και δραματοποίηση ενώ σε συνεργασία με την Πρωτοβάθμια Εκπαίδευση και άλλους φορείς έχει προσφέρει καθοδήγηση σε πολυάριθμα βιωματικά εργαστήρια με εκπαιδευτικούς σε όλη την Ελλάδα, στην Κύπρο και στη Γερμανία. Από το 2001 γράφει σε περιοδικά για παιδιά και εκπαιδευτικούς της Πρωτοβάθμιας Εκπαίδευσης\nΠέτρος Κουμπλής: Το sold out Φλαμίνγκο επέστρεψε!\nΟ δημοσιογράφος και συγγραφέας Πέτρος Κουμπλής γράφει για την αγαπημένη παράσταση μικρών και μεγάλων «Δεν Είμαι Φλαμίνγκο» που επέστρεψε για 2η χρονιά στο Θέατρο 104.\nΒασίλης Νικολαΐδης: Οι τρεις Σωματοφύλακες κι εγώ\nO Βασίλης Νικολαΐδης γράφει για την σχέση του με το αγαπημένο μυθιστόρημα του Αλέξανδρου Δουμά, «Οι τρεις Σωματοφύλακες», το οποίο παρουσιάζεται στη σκηνή του Θεάτρου Ακροπόλ!\nΜιχάλης Σιώνας: «Όνειρο Καλοκαιρινής Νύχτας» - Μια παράσταση για μικρούς & μεγάλους\nΟ ηθοποιός και σκηνοθέτης Μιχάλης Σιώνας γράφει στο Culture Now για την παράσταση «Όνειρο Καλοκαιρινής Νύχτας» της Εταιρείας Θεάτρου Θέση, η οποία "ζωντανεύει" τον κόσμο των ξωτικών, των ευγενών και των ταπεινών μαστόρων στο θέατρο θησείον, ΕΝΑ ΘΕΑΤΡΟ ΓΙΑ ΤΙΣ ΤΕΧΝΕΣ!\nΜόνικα Κασάνη: Summer Camp - Μια ξεχωριστή καλοκαιρινή εμπειρία για τα παιδιά στην Τεχνόπολη\nΓιατί Summer Camp στην Τεχνόπολη Δήμου Αθηναίων; Μια καλοκαιρινή εμπειρία περιμένει τα παιδιά σας στην Τεχνόπολη, 100% διαδραστική και διασκεδαστική. Μέσα από τη βιωματική μάθηση, το θεατρικό παιχνίδι και τη συνεργασία, τα παιδιά έχουν την ευκαιρία να ανακαλύψουν τις τέχνες, διαφορετικές κουλτούρες και πολιτισμούς, να εξοικειωθούν με τις νέες τεχνολογίες και να μάθουν να ζουν καλύτερα. 01.04.2016 11:07\nΓιάννης Κατσιγιάννης: Ο Σούπερ Φιστίκης Ενάντια στο Τεράστιο Παγωτό Χωνάκι!\nΘέλω και θα προσπαθήσω να είμαι ειλικρινής. Λέω θα προσπαθήσω, γιατί μέσα από ανάλογα σημειώματα, μπορεί κανείς εύκολα να ξεστρατίσει από την προσωπική του αλήθεια. Γράφοντας τον Σούπερ Φιστίκη, είχα κατά νου, τα παιδιά με τους γονείς, πακέτο, έχοντας σαν στόχο μου πρώτιστα, «να περάσουν όλοι καλά». Πολλοί ταυτίζουν την παραπάνω έκφραση με έκπτωση διδακτισμού, ποιότητας και μηνυμάτων… Αυτό ακριβώς προσπάθησα να αποφύγω. Προσπάθησα να αποφύγω τον στείρο και τον παλιάς κοπής διδακτισμό όπως και την πεπατημένη ποιοτική οδό. Σαν μαθητής, αρκετές φορές θυμάμαι να έγειρα γλυκά το κεφάλι μου στο θρανίο, ακούγοντας με τον πλέον νανουριστικό τρόπο, αναλύσεις επί αναλύσεων, και τι θέλει τέλος πάντων να πει ο ποιητής και… και… Κλείνοντας άλλοτε τ’ αυτιά μου, μην αντέχοντας να ακούω την λογοτεχνία να στενάζει κάτω από το τότε αδυσώπητο φιλολογικό νυστέρι… Τελευταία Νέα


ΟΙ ΜΕΓΑΛΕΣ ΑΝΑΚΑΛΥΨΕΙΣ ΤΗΣ ΑΡΧΑΙΟΤΗΤΑΣ\nΟ άνθρωπος είναι το πιο έξυπνο θηλαστικό, αν λάβουμε υπόψη τις εφευρέσεις του και το που έχει φτάσει σαν είδος. Ως άνθρωποι ξέρουμε πλέον για το τι είμαστε ικανοί να κάνουμε. Είτε στο θέμα τεχνολογίας, είτε στο θέμα κοινωνίας, αλλά το πιο βασικό είναι ότι αναγνωρίζουμε την ίδια μας την εξέλιξη.\nΑΝΑΚΑΛΥΨΕΙΣ: Η ΑΡΧΗ\nΌλα ξεκίνησαν από τη πιο βασική ανακάλυψη του ανθρώπου, αυτό που τον έσωσε από κινδύνους ορατούς και μη. Αυτή η ανακάλυψη είναι η φωτιά, είτε για να ψήσει το κρέας έτσι ώστε να μην έχει βακτήρια και παράσιτα, είτε για να διατηρεί μια βιώσιμη θερμοκρασία μέσα στην κατοικία του.\nΜετά από τη φωτιά, ο άνθρωπος συνειδητοποίησε ότι οι αντίχειρες του πέρα από καρπούς και ρίζες, μπορούν να φτιάχνουν και εργαλεία. Από εργαλεία για να δημιουργήσουν ρούχα, μέχρι και τα «εργαλεία πολέμου» όπως το δόρυ και το μαχαίρι. Μια μεγάλη εξέλιξη στον τρόπο κυνηγιού για τον άνθρωπο.\nΑΝΑΚΑΛΥΨΕΙΣ: Η ΓΗ\nΜετά ο άνθρωπος άρχισε να διαμορφώνει μεγαλύτερες κοινωνίες, αυτό ξεκίνησε όταν ανακάλυψε ότι ορισμένα φυτά μπορούν να μεγαλώσουν σε γρηγορότερο ρυθμό και μαζικά. Δηλαδή όταν ανακάλυψε τη γεωργία και την καλλιέργεια των φυτών. Βεβαία όλα αυτά δε θα μπορούσε να τα κάνει χωρίς ένα σημαντικό βοηθό και ένα εργαλείο.\nΑπό τα πιο βασικά εργαλεία του ανθρώπου είναι ο τροχός. Το όποιο τον βοήθησε στην μεταφορά πραγμάτων και ακόμα για τους μύλους που αλέθουν το σιτάρι για να φτιάξει αλεύρι. ο βοηθός που υποστήριζε την ανθρωπότητα στα χωράφια και σε πολλές άλλες δραστηριότητες ήταν τα ζώα.\nΑΝΑΚΑΛΥΨΕΙΣ: ΤΑ ΖΩΑ ΚΑΙ Η ΓΡΑΦΗ\nΞεκινώντας από τον λύκο, που μετά από χρόνια εξέλιξης, έγινε ο λεγόμενος σκύλος, σε άλογα και αγελάδες. Μαζί είναι και οι κότες και πολλά ακόμα ζώα που κατάφερε να δαμάσει ο άνθρωπος για να τον βοηθούν και να εξυπηρετούν τον ανάλογο σκοπό τους. Είτε για προστασία από θηρευτές, είτε για μεταφορά πραγμάτων, αργιλίων και ανθρώπων αλλά και το πιο βασικό που είναι να προσφέρουν τροφή.\nΤέλος, ενώ υπάρχουν αμέτρητες ανακαλύψεις από την ανθρωπότητα, αλλά μια από τις πιο σημαντικές είναι η γραφή. Είναι αυτό που επιτρέπει τον κόσμο να σημειώνει πράγματα και να υπάρχουν έτσι ιστορικές πήγες. Ακόμα αυτό που επιτρέπει στον κόσμο να μεταδίδει νέα σε μορφή άρθρων και γενικά κείμενων.\nΕνώ υπάρχουν πολλές ακόμα ανακαλύψεις, αυτές είναι από τις πιο σημαντικές ξεκινώντας στα αρχαία χρόνια, δηλαδή από την εποχή που μπορούμε να μελετήσουμε την ανθρωπότητα.


Η Ρωσία διατηρεί στενές στρατιωτικές σχέσεις με τη Μιανμάρ - Ειδήσεις - Οικονομία - Η Φωνή της Ρωσίας\n22 Ιουλίου 2013, 13:12 0\nΔιατηρώντας φιλικές σχέσεις με την Κίνα, η Μιανμάρ θα ήθελε να έχει πλήρη ελευθερία δράσης και σχέσεις με άλλα μεγάλα κράτη, περιλαμβανομένης της Ρωσίας.\nΦέτος το Μάρτιο ο υπουργός Άμυνας της Ρωσίας Σεργκέι Σοϊγκού πραγματοποίησε στη Μιανμάρ επίσημη επίσκεψη. Αυτή είναι η πρώτη επίσκεψη Ρώσου ή σοβιετικού υπουργού Άμυνας σ΄ αυτή τη χώρα στη διάρκεια 50 χρόνων. Και τον περασμένο μήνα αντεπίσκεψη στη Μόσχα πραγματοποίησε ο αρχιστράτηγος των Ενόπλων Δυνάμεων της Μιανμάρ Μιν Αουγκούνγκ Χλάιν. Κατά τη διάρκεια των τελευταίων επαφών τα δύο μέρη έκαναν δήλωση για την «ενεργοποίηση των σχέσεων μεταξύ της Ρωσίας και της Μιανμάρ στο στρατιωτικό τομέα».\nΗ Μιανμάρ είναι μη πλούσια χώρα με σχετικά μικρό στρατιωτικό προϋπολογισμό. Ωστόσο, έχει ήδη αγοράσει ένα μεγάλο αριθμό ρωσικών όπλων, συμπεριλαμβανομένων καταδιωκτικών αεροσκαφών MiG-29, μεταγωγικών ελικοπτέρων Mi-17, μαχητικών Mi-24 και πυραυλικών συστημάτων αντιαεροπορικής άμυνας Pechora-2M. Σε ρωσικά στρατιωτικά ανώτατα εκπαιδευτικά ιδρύματα εκπαιδεύονται πάνω από 150 σπουδαστές της Μιανμάρ. Η στρατιωτική και στρατιωτικο-τεχνική συνεργασία είναι οι σημαντικότερες πτυχές των σχέσεων της Ρωσίας και της Μιανμάρ. Σε ορισμένες περιπτώσεις, όπως κατά τη σύναψη του συμβολαίου για την αγορά MiG-29, η Μιανμάρ καταφανώς έδωσε την προτίμησή της στα ρωσικά όπλα ανάμεσα σε προσφορές διαφόρων χωρών.\nΕν τω μεταξύ, η Κίνα εξακολουθεί να είναι ο σημαντικότερος της εταίρος στο στρατιωτικο-τεχνικό τομέα, όμως η Μιανμάρ επιδιώκει να περιορίζει το κινεζικό μερίδιο της στρατιωτικής της αγοράς σε ορισμένο πλαίσιο.\nΕπί του παρόντος ο ρόλος της Λαϊκής Δημοκρατίας της Κίνας είναι ιδιαίτερα σημαντικός σε ό,τι αφορά την ανάπτυξη των στρατιωτικών ναυτικών δυνάμεων της Μιανμάρ. Π.χ., το Μάρτιο του 2012 η Κίνα παρέδωσε στη Μιανμάρ δυο παλαιές φρεγάτες 053H1 από τη σύνθεση του στόλου της. Η νέα φρεγάτα Kyan-Sit-Thar (F12), την οποία η Μιανμάρ κατασκευάζει για τον εθνικό της στόλο, ναυπηγείται με τη βοήθεια της Κίνας και, πιθανώς, βασίζεται στο κινεζικό σχέδιο 054Α. Από την άλλη, η Μιανμάρ σκοπεύει να χρησιμοποιεί πλατιά σ΄ αυτό το σκάφος όπλα και ηλεκτρονικά συστήματα από άλλες χώρες. Προβλέπεται ότι η φρεγάτα αυτή θα πάρει ρωσικούς ανθυποβρυχιακούς πυραύλους Χ-35, καθώς και σταθμούς ραντάρ και άλλα ηλεκτρονικά συστήματα από την ινδική εταιρεία Bharat Electronics.\nΣτη στρατιωτική συνεργασία μεταξύ της Μιανμάρ και της Ρωσίας στον τομέα των ναυτικών εξοπλισμών μπορεί να προσδοθεί νέα ώθηση κατά τη διάρκεια της επίσκεψης σ΄ αυτή τη χώρα πλοίων του ρωσικού Πολεμικού Ναυτικού, που αναμένεται στα τέλη του 2013.\nΗ Ρωσία επιδιώκει να αυξήσει την παγκόσμια παρουσία του στόλου της. Η χρησιμοποίηση των λιμανιών της Μιανμάρ μπορεί να αποδειχτεί επωφελής για τα ρωσικά πλοία στον Ινδικό ωκεανό. Η επιδίωξη της Μιανμάρ να αναπτύξει τη δική της παραγωγική βάση της στρατιωτικής βιομηχανίας μπορεί να υποστηριχτεί από τη Ρωσία. Στη Μιανμάρ, μεταξύ άλλων, θα μπορούσαν να προταθούν πολεμικά πλοία επιφανείας διαφόρων τύπων, καθώς και διάφορα συστήματα Αεράμυνας.\nΡωσία, Ρωσικά όπλα, MiG-29, Mi-17, Μιανμάρ, Καταδιωκτικό αεροσκάφος, Οικονομία\nΗ Κίνα συγκεντρώνει στρατεύματα στα σύνορα με τη Μιανμάρ\nΗ Ρωσία έχει κατακτήσει νέες θέσεις στην παγκόσμια αγορά όπλων


Γύρισε για τη φιέστα κι ο Μαουρίσιο (pic) - Novasports.gr\nΣτη Θεσσαλονίκη βρίσκεται ο Ζοσέ Μαουρίσιο. Ο βραζιλιάνος μέσος του ΠΑΟΚ, που – σχετικά – πρόσφατα υποβλήθηκε σ’ επέμβαση στο γόνατο στην Πορτογαλία, επέστρεψε για να είναι παρών στην αυριανή γιορτή για την κατάκτηση του πρωταθλήματος και δεν έχασε καθόλου χρόνο.\n20/04/2019 • 17:14\nΣτη Θεσσαλονίκη βρίσκεται ο Ζοσέ Μαουρίσιο. Ο βραζιλιάνος μέσος του ΠΑΟΚ, που – σχετικά – πρόσφατα υποβλήθηκε σ’ επέμβαση στο γόνατο στην Πορτογαλία, επέστρεψε για να είναι παρών στην αυριανή γιορτή για την κατάκτηση του πρωταθλήματος και δεν έχασε καθόλου χρόνο. Συγκεκριμένα βρέθηκε στο προπονητικό κέντρο της Νέας Μεσημβρίας συνοδευόμενος κι από τον γιο του, όπου και συνέχισε το πρόγραμμα αποθεραπείας του. Μάλιστα απαθανάτισε τη συγκεκριμένη εικόνα την οποία και μοιράστηκε με τους διαδικτυακούς του φίλους μέσα από τον επίσημο λογαριασμό του σε μέσο κοινωνικής δικτύωσης σχολιάζοντας: «Αποθεραπεία με τους καλύτερους!»